
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2372 

4 Σεπτεμβρίου 2014 


ΑΠΟΦΑΣΕΙ Σ 

Αριθμ. απόφ. 582/νΐ 1/2013* 

Λήψη απόφασης επί της προηγούμενης γνωστοποίησης, 
σύμφωνα με το άρθρο 6 παρ. 1 του ν. 3959/2011, της 
συγκέντρωσης των εταιριών «I. & Σ. ΣΚΛΑΒΕΝΙΤΗΣ 
ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ και ΕΧΤΒΑ -ΠΡΩΤΑ 
ΚΑΙ ΦΘΗΝΑ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ ΤΡΟΦΙ¬ 
ΜΩΝ» με τη σύναψη από την πρώτη ως μισθώτρια 
εννέα συμβάσεων μίσθωσης επί ακινήτων στα οποία 
λειτουργεί καταστήματα η δεύτερη, την απόκτηση 
από την πρώτη στοιχείων του ενεργητικού της δεύ¬ 
τερης και την καταβολή αποζημίωσης για τη δημι- 
ουργηθείσα από τη δεύτερη άυλη εμπορική αξία. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΤΜΗΜΑ 

Συνεδρίασε στην Αίθουσα Συνεδριάσεων του 1ου 
ορόφου του κτηρίου των γραφείων της, επί της οδού 
Κότσικα ΙΑ, Αθήνα, την 27η Νοεμβρίου 2013, ημέρα Τε¬ 
τάρτη και ώρα 10:30, με την εξής σύνθεση: 
Προεδρεύων: Δημήτριος Λουκάς (Αντιπρόεδρος) 
Μέλη: Βικτωρία Μερτικοπούλου (Εισηγήτρια) 
Δημήτριος Δανηλάτος 
Χρυσοβαλάντου - Βασιλική Μήλλιου, 
λόγω κωλύματος του τακτικού μέλους 
Ιωάννη Αυγερινού 
Γραμματέας: Ευαγγελία Ρουμπή 
Θέμα της συνεδρίασης: Λήψη απόφασης επί της προ¬ 
ηγούμενης γνωστοποίησης, σύμφωνα με το άρθρο 6 
παρ. 1 του ν. 3959/2011, της συγκέντρωσης των εταιριών 
«I. & Σ. ΣΚΛΑΒΕΝΙΤΗΣ ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ 
και ΕΧΤΒΑ - ΠΡΩΤΑ ΚΑΙ ΦΘΗΝΑ ΑΝΩΝΥΜΗ ΕΜΠΟΡΙΚΗ 
ΕΤΑΙΡΙΑ ΤΡΟΦΙΜΩΝ» με τη σύναψη από την πρώτη ως 
μισθώτρια εννέα συμβάσεων μίσθωσης επί ακινήτων 
στα οποία λειτουργεί καταστήματα η δεύτερη, την 
απόκτηση από την πρώτη στοιχείων του ενεργητικού 


της δεύτερης και την καταβολή αποζημίωσης για τη 
δημιουργηθείσα από τη δεύτερη άυλη εμπορική αξία. 

Στην αρχή της συζήτησης, ο Προεδρεύων έδωσε το 
λόγο στην αρμόδια Εισηγήτρια, Βικτωρία Μερτικοπού- 
λου, η οποία ανέπτυξε συνοπτικά την υπ’ αριθ. οικ. 
9316/26.11.2013'Εκθεση της και πρότεινε για τους λόγους 
που αναφέρονται αναλυτικά σ’ αυτή, την έγκριση της 
από 18.10.2013 (υπ’ αριθ. 8159) γνωστοποιηθείσας συγκέ¬ 
ντρωσης που προκύπτει από τη σύναψη από την εταιρία 
«I. & Σ. ΣΚΛΑΒΕΝΙΤΗΣ ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ», 
υπό την ιδιότητα της μισθώτριας, εννέα συμβάσεων 
μίσθωσης επί ακινήτων στα οποία λειτουργεί καταστή¬ 
ματα η εταιρία «ΕΧΤΒΑ - ΠΡΩΤΑ ΚΑΙ ΦΘΗΝΑ ΑΝΩΝΥΜΗ 
ΕΜΠΟΡΙΚΗ ΕΤΑΙΡΙΑ ΤΡΟΦΙΜΩΝ», από την απόκτηση από 
την πρώτη στοιχείων του ενεργητικού της δεύτερης και 
από την καταβολή από την πρώτη αποζημίωσης για τη 
δημιουργηθείσα από τη δεύτερη άυλη εμπορική αξία, 
σύμφωνα με τα προβλεπόμενα στο άρθρο 8 παρ. 3 του 
ίδιου νόμου, δεδομένου ότι η εν λόγω συγκέντρωση, 
παρότι εμπίπτει στο πεδίο εφαρμογής της παραγράφου 
1 του άρθρου 6 ν. 3959/2011, δεν προκαλεί σοβαρές αμ¬ 
φιβολίες ως προς το συμβατό αυτής με τις απαιτήσεις 
λειτουργίας του ανταγωνισμού στις επιμέρους αγορές 
στις οποίες αφορά. 

Με την ολοκλήρωση της ανάπτυξης της εισήγησης, 
το Τμήμα της Επιτροπής προχώρησε σε διάσκεψη επί 
της ως άνω υπόθεσης με τη συμμετοχή της Εισηγή- 
τριας αυτής, Βικτωρίας Μερτικοπούλου, η οποία δεν 
έλαβε μέρος στην ψηφοφορία και αφού έλαβε υπόψη 
την έκθεση της αρμόδιας Εισηγήτριας, όλα τα στοιχεία 
του φακέλου της ανωτέρω υπόθεσης, τις απόψεις των 
μελών και το ισχύον νομικό πλαίσιο, 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 
Α. ΕΙΣΑΓΩΓΗ 

Α.1. Έννοια της συγκέντρωσης 
Κατά το άρθρο 5 του ν. 3959/2011 (όπως άλλωστε και 
στο αντίστοιχο άρθρο 3 του Κανονισμού 139/2004 του 


* Από την παρούσα απόφαση έχουν παραλειφθεί, σύμφωνα με το άρθρο 28 παρ. 7 του Κανονισμού Λειτουργίας και Διαχείρισης της Επιτρο¬ 
πής Ανταγωνισμού (ΦΕΚ 54/Β'/16.1.2013), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη θέση των στοιχείων 
που έχουν παραλειφθεί υπάρχει η ένδειξη [...]. Όπου ήταν δυνατό τα στοιχεία που παραλείφθηκαν αντικαταστάθηκαν με ενδεικτικά ποσά και 
αριθμούς ή με γενικές περιγραφές (εντός [...]). 

Συμβουλίου για τον έλεγχο των συγκεντρώσεων μεταξύ 
επιχειρήσεων 1 - στο εξής «Κανονισμός συγκεντρώσεων»), 
σημείο αναφοράς για την εννοιολογική προσέγγιση της 
συγκέντρωσης αποτελεί η αρχή της μόνιμης μεταβολής 
στον έλεγχο. Από τη διατύπωση του ως άνω άρθρου 
συνάγεται ότι η συγκέντρωση είναι άρρηκτα συνδεδεμέ- 
νη με ένα πλέγμα νομικών και οικονομικών παραγόντων 
που μεταβάλλουν τη δομή του ελέγχου μίας επιχείρη¬ 
σης για μεγάλο χρονικό διάστημα. Τέτοια μεταβολή της 
δομής του ελέγχου που να συνεπάγεται συγκέντρωση 1 2 
δύναται να επέλθει, μεταξύ άλλων, και στην περίπτωση 
της απόκτησης ελέγχου 3 στο σύνολο ή σε τμήματα 
μιας ή περισσοτέρων άλλων επιχειρήσεων, από ένα ή 
περισσότερα πρόσωπα που ελέγχουν ήδη τουλάχιστον 
μια επιχείρηση ή από μια ή περισσότερες επιχειρήσεις, 
άμεσα ή έμμεσα, με την αγορά τίτλων ή στοιχείων του 
ενεργητικού, με σύμβαση ή με άλλον τρόπο 4 . 

Η απόκτηση στοιχείων ενεργητικού είναι σύνηθες 
μέσο απόκτησης ελέγχου. Αντικείμενο του ελέγχου σε 
αυτή την περίπτωση μπορεί να είναι μεταξύ άλλων τα 
περιουσιακά στοιχεία επιχειρήσεων, ή μέρος μόνον των 
περιουσιακών αυτών στοιχείων, εφόσον αυτά αποτελούν 
επιχειρηματική δραστηριότητα, της οποίας μπορεί να 
προσδιορισθεί σαφώς ο κύκλος εργασιών στην αγορά 5 . 

Η μεταβίβαση τμήματος επιχείρησης αποτελεί συ¬ 
γκέντρωση υπό την έννοια του άρθρου 5 παρ. 2 στοιχ. 
β' του Ν. 3959/2011, εφόσον πρόκειται για μεταβίβαση 
επιχειρηματικής δραστηριότητας, η οποία μπορεί να 
προκύπτει από τη μεταβίβαση κρίσιμων και ικανών στοι¬ 
χείων του ενεργητικού της παραγωγικής διαδικασίας 
και διαθέσεως συγκεκριμένου προϊόντος, όπως: α) εμπο¬ 
ρικό σήμα, διακριτικά γνωρίσματα, αποκλειστική άδεια 
δικαιωμάτων ευρεσιτεχνίας, μη αποκλειστική άδεια 
δικαιωμάτων ευρεσιτεχνίας, μη αποκλειστική άδεια εκ- 
μεταλλεύσεως τεχνικών πληροφοριών, ισχύουσες συμ¬ 
βάσεις πωλήσεως, ισχύουσες συμβάσεις επεξεργασίας 
με τρίτους, ισχύουσες συμβάσεις συσσωρεύσεως, απο- 
θηκεύσεως και διοχετεύσεως με τρίτους, αποθέματα 
εμπορευμάτων και πρώτων υλών και άδεια χρήσεως 
λογισμικού 6 , β) βάση δεδομένων 7 , γ) πάγια στοιχεία του 
ενεργητικού σε συνδυασμό με άυλα στοιχεία του ενερ¬ 
γητικού, αποθέματα, εκκρεμείς παραγγελίες, συμβάσεις 

1 ΕΕ 1.24/1, της 29.01.2004 

2 Για την έννοια της συγκέντρωσης βλ. ενδεικτικά Επιτροπή Αντα¬ 
γωνισμού, απόφαση 508Λ/Ι/2010, σελ. 2. 

3 Βλ. τη διάταξη του άρθρου 3(2) του Κανονισμού 139/2004. 

4 Βλ. άρθρο 5, παρ. 2 του ν. 3959/2011 και Κωδικοποιημένη Ανακοί¬ 
νωση της Επιτροπής για θέματα δικαιοδοσίας, βάσει του κανονισμού 
(ΕΚ) αριθ. 139/2004 για τον έλεγχο των συγκεντρώσεων μεταξύ επιχει¬ 
ρήσεων (ΕΕ Ο 95/1,16.4.2008), παρ. 17 επ. Βλ. και τα άρθρο 3 παρ. 1 ταυ 
Κανανισμού 139/2004. 

5 Βλ. ΒοεθηΙΙιαΙ/ΤΙιαιτιβε ΕυΓορββπ ΜβΓρβΓ ΟοπΙιόΙ, 2010 σελ. 29 με πε¬ 
ραιτέρω παραπομπές σε: Κωδικοποιημένη Ανακοίνωση της Επιτροπής, 
ό.π., παρ. 24 υπόθεση ΟΟΜΡ/Μ. 3867 νεΙΙβηίεΙΙ/ΕΙεεηη εηά Ε2 Αεεβίε) 
(απόφ. της 22.12.2005), υπόθεση ΟΟΜΡ/Μ. 5721 ΟΙΙο/Ριϊηηοηάο ΑεεθΙε 
(απόφ. της 30.3.2010). Βλ. επίσης απόφαση ΕΑ 542Λ/ΙΙ/2012, συγκέντρωση 
με απόκτηση από την ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. όλων των 
συμβατικών σχέσεων από συμβάσεις ανοίγματος τραπεζικών λογαρια¬ 
σμών που καταρτίστηκαν μεταξύ ταυ πιστωτικού συνεταιρισμού «Αχαϊκή 
Συνεταιριστική Τράπεζα Συν.Π.Ε.» και τρίτων και των απαιτήσεων τρίτων 
κατά της «Αχαϊκή Συνεταιριστική Τράπεζα Συν.Π.Ε.» που απορρέουν από 
συμβάσεις προθεσμιακών καταθέσεων με την Αχαϊκή Συνεταιριστική 
Τράπεζα Συν.Π.Ε. 

6 Απόφαση Ε.Α. 10/11/1998. 

7 Απόφαση Ε.Α. 223/111/2002. 


και σχέσεις εξαρτημένης εργασίας του προσωπικού 
που αφορούν συγκεκριμένη δραστηριότητα της επι¬ 
χείρησης 8 , δ) εγκαταστάσεις σε συνδυασμό με αποθέ¬ 
ματα, δικαίωμα χρήσης εμπορικού σήματος, φήμη και 
πελατεία καθώς και το σύνολο των δικαιωμάτων και 
υποχρεώσεων που απορρέουν από τις συμβάσεις με 
τις προμηθεύτριες εταιρίες 9 και ε) εγκαταστάσεις σε 
συνδυασμό με ενσώματα πάγια και εξοπλισμό, κινητές 
εγκαταστάσεις, εξοπλισμό και συμβάσεις εργασίας 10 
των επηρεαζόμενων εργαζομένων 11 . 

Συνεπώς, κατά τα κατωτέρω εκτιθέμενα, ένα ή πε¬ 
ρισσότερα εν λειτουργία καταστήματα μίας αλυσίδας 
σούπερ μάρκετ συνιστούν «τμήμα επιχείρησης», υπό 
την έννοια της οργανωμένης σύνδεσης σε οικονομική 
ολότητα πραγμάτων, δικαιωμάτων, άυλων αγαθών και 
πραγματικών σχέσεων προς το σκοπό πραγμάτωσης 
οικονομικού αποτελέσματος, εφόσον αυτά αποτελούν 
επιχειρηματική δραστηριότητα της οποίας μπορεί να 
προσδιορισθεί σαφώς ο κύκλος εργασιών στην αγορά 12 . 

Περαιτέρω, για την ύπαρξη συγκέντρωσης σημασία έχει 
η απόκτηση της δυνατότητας διάθεσης των περιουσιακών 
στοιχείων μιας επιχείρησης. Ως περιουσία νοείται το ενερ¬ 
γητικό μιας επιχείρησης και περιλαμβάνει όλα τα αγαθά 
που ανήκουν σε μια επιχείρηση, τα οποία έχουν οικονομική 
αξία στις συναλλαγές. Έτσι στην έννοια της περιουσίας 
εμπίπτουν δικαιώματα κυριότητας, επικαρπίας, απαιτήσεις, 
άυλα αγαθά, όπως είναι και η άδεια λειτουργίας χώρου 
υγειονομικού ενδιαφέροντος, σχέσεις προς πελατεία και 
ιδίως η οργάνωση διάθεσης των προϊόντων κ.ο.κ. Η αιτία 
της διαδοχής των δικαιούχων δεν έχει σημασία.Έτσι αυτή 
μπορεί να ακολουθήσει κατόπιν πώλησης, δωρεάς, μίσθω¬ 
σης κ.λπ. Η απόκτηση μπορεί να αφορά στο σύνολο ή σε 
μέρος των περιουσιακών στοιχείων μιας επιχείρησης, οπότε 
λαμβάνεται υπόψη όχι μόνο το ποσοτικό κριτήριο, αλλά και 
η ποιοτική σημασία του μέρους, δηλαδή η σημασία που 
έχει η απόκτηση του μέρους της περιουσίας στη θέση του 
αγοραστή στην αγοράΈνα μέρος μπορεί να θεωρηθεί ως 
σημαντικό όχι μόνο όταν είναι επαρκώς υψηλό, σε σχέση 
με τη συνολική περιουσία του πωλητή, αλλά και όταν αυτό 
έχει, ανεξάρτητα από το μέγεθος του, μια ποιοτική σημασία, 
δηλαδή είναι σε θέση να μεταβάλει τη θέση του αγοραστή 
στην αγορά. Συγκέντρωση μπορεί επίσης να πραγματοποι¬ 
ηθεί με συμβάσεις παραχώρησης της εκμετάλλευσης μιας 
επιχείρησης ή μίσθωσης. Η μίσθωση ή η παραχώρηση της 
εκμετάλλευσης μπορεί να αφορά ολόκληρη την επιχείρηση 
ή ορισμένα τμήματα, όπως εν προκειμένω. Με τις συμβάσεις 
αυτές, οι οποίες είναι ενοχικού χαρακτήρα, ο αγοραστής 
αποκτά τη δυνατότητα αξιοποίησης των περιουσιακών 
στοιχείων μιας άλλης επιχείρησης 13 . 

8 Απόφαση Ε.Α. 174/111/2000. 

9 Απόφαση Ε.Α. 375Λ//2008 και Ε.Α. 386Λ//2008. 

10 Απόφαση Ε.Α. 319Λ/72006. 

11 Επικουρικά αναφέρεται ότι στην υπόθεση συγκέντρωσης της \Ν Μ 
Μοπίεοη 8υρβΓπη3Γΐ<Θΐ3 Ρϊο με την εταιρεία βείθννεγ Ρίο το 2003 στην 
Αγγλία, η Αρχή Ανταγωνισμού της Αγγλίας (ΟοπιρβΙΪΙΪοπ Οοπιπιίεείοη), 
μεταξύ άλλων, απεφάνθη για τα μεταβιβαζόμενα καταστήματα σούπερ 
μάρκετ ότι θα έπρεπε να τα λειτουργεί η \Ν Μ Μοπίεοη και να διασφα¬ 
λίσει την εύρωστη λειτουργία τους μέχρι και την πώληση τους, ενώ σε 
μία περίπτωση, κρίθηκε ότι δεν αποτελεί συγκέντρωση κατά την έννοια 
του νόμου η εξαγορά της τοποθεσίας που υπήρχε σουπερμάρκετ για 
την κατασκευή ενός νέου καταστήματος δίπλα σε κατάστημα σ/μ που 
είχε ήδη κλείσει. 

12 Βλ. ο.π. υπόθεση νεΙΙβπίεΙΙ/ΕΙεεπι εηά Ε2 Αεεβίε καθώς και Απόφαση 
ΕΑ 210/111/2002. 

13 Βλ. Δ. Β. Κουτσούκη,Έλεγχος Συγκεντρώσεων Επιχειρήσεων, 1997, 
σελ. 111 επ. 

Εξάλλου, συγκέντρωση υφίσταται όταν η μεταβολή 
στον έλεγχο των συμμετεχουσών επιχειρήσεων και στη 
διάρθρωση της αγοράς είναι μόνιμη. 

Περαιτέρω, πολλές πράξεις μπορεί να θεωρηθούν ότι 
έχουν ενιαίο χαρακτήρα, το οποίο σημαίνει ότι είναι αδι¬ 
άφορο αν ο έλεγχος αποκτήθηκε με μια ή περισσότερες 
νομικές πράξεις, εφόσον το τελικό αποτέλεσμα συνιστά 
μία και μοναδική συγκέντρωση 14 . Από την ενωσιακή νομο¬ 
λογία 15 και την Κωδικοποιημένη Ανακοίνωση της Επιτρο¬ 
πής για θέματα δικαιοδοσίας βάσει του κανονισμού (ΕΚ) 
αριθ. 139/2004 για τον έλεγχο συγκεντρώσεων μεταξύ 
επιχειρήσεων 16 προκύπτει ότι για τη διαπίστωση του αλ- 
ληλένδετου χαρακτήρα των υπό εξέταση κάθε φορά πρά¬ 
ξεων θα πρέπει να λαμβάνονται υπόψη σε κάθε υπόθεση 
η ύπαρξη νομικής αλλη'αρτησης, η ύπαρξη οικονομικής 
αλληλεξάρτησης, η τυχόν ταυτόχρονη πραγματοποίηση 
των περισσότερων πράξεων 17 , και οι δηλώσεις των μερών. 

Α.2. Προϋποθέσεις προληπτικού ελέγχου 

Υποχρέωση προηγούμενης γνωστοποίησης μιας σχε¬ 
διαζόμενης συναλλαγής στην Επιτροπή Ανταγωνισμού 
ιδρύεται όταν πέραν της βασικής προϋπόθεσης της 
υπαγωγής της πράξης στην έννοια της συγκέντρωσης, 
επιπλέον πληρούνται τα ποσοτικά κριτήρια και οι τυπι¬ 
κές προϋποθέσεις του άρθρου 6 του ν. 3959/2011. 

Συγκεκριμένα, σύμφωνα με το άρθρο 6 παρ. 1, 2 και 3 
του ν. 3959/2011, όπως ισχύει, «κάθε συγκέντρωση επι¬ 
χειρήσεων πρέπει να γνωστοποιείται στην Επιτροπή 
Ανταγωνισμού μέσα σε τριάντα ημέρες από τη σύνα¬ 
ψη της συμφωνίας ή τη δημοσίευση της προσφοράς 
ή ανταλλαγής ή την ανάληψη υποχρέωσης για την 
απόκτηση συμμετοχής, που εξασφαλίζει τον έλεγχο 
της επιχείρησης, όταν ο συνολικός κύκλος εργασιών 
όλων των επιχειρήσεων που συμμετέχουν στη συγκέ¬ 
ντρωση κατά το άρθρο 10 ανέρχεται, στην παγκόσμια 
αγορά τουλάχιστον σε εκατόν πενήντα εκατομμύρια 
(150.000.000) ευρώ και δύο τουλάχιστον από τις συμ- 
μετέχουσες επιχειρήσεις πραγματοποιούν, η καθεμία 
χωριστά, συνολικό κύκλο εργασιών άνω των δεκαπέντε 
εκατομμυρίων (15.000.000) ευρώ στην ελληνική αγορά». 
Η προθεσμία των τριάντα ημερών αρχίζει από την επέ¬ 
λευση της πρώτης από τις πράξεις που αναφέρονται 
στο προπαρατεθέν άρθρο. 

Κατά το άρθρο 8 παρ. 1 του ν. 3959/2011, όπως ισχύει: 
«Η Επιτροπή Ανταγωνισμού εξετάζει τη γνωστοποιού¬ 
μενη συγκέντρωση μόλις υποβληθεί η σχετική γνω¬ 
στοποίηση». Κατά την παρ. 3 του ίδιου άρθρου: «Αν 
διαπιστωθεί ότι η γνωστοποιηθείσα συγκέντρωση, παρ’ 
ότι εμπίπτει στο πεδίο εφαρμογής της παραγράφου 1 
του άρθρου 6, δεν προκαλεί σοβαρές αμφιβολίες ως 
προς το συμβατό αυτής με τις απαιτήσεις λειτουργίας 
του ανταγωνισμού στις επί μέρους αγορές στις οποίες 
αφορά, η Επιτροπή Ανταγωνισμού, με απόφαση της που 
εκδίδεται μέσα σε ένα μήνα από τη γνωστοποίηση, 
εγκρίνει τη συγκέντρωση». 

14 Ν. Εθνγ, ΤΙίθ οοπΙγοΙ οί ΟοηοθπίΓΒΐίοη® ΒθΙννββη υηάθιΐΒΐυηρδ, κεφ. 
5, παρ. 5.05[4] [β], σελ. 75 επ. 

15 Βλ. ΠΕΚ, υποθ. Τ-282/02, ΟβΓηθηΙβουνν κατά Επιτροπής (απόφ. Της 
23.2.2006), σκ. 104-109. 

16 Βλ. Κωδικοποιημένη Ανακοίνωση της Επιτροπής για θέματα δικαι¬ 
οδοσίας, βάσει του κανονισμού (ΕΚ) αριθ. 139/2004 για τον έλεγχο των 
συγκεντρώσεων, μεταξύ επιχειρήσεων, ό.π, παρ. 36 επ. 

17 Βλ. υπόθεση ΐν/Μ.289 ΡσρείΟο/ΚΑδ, υποθ. ΐν/Μ.289 απόφαση της 
Επιτροπής της 21.12.1992, παρ. 1 και 3, υποθ. ΐνΥΜ. 832, ΝοΓεΚ ΗγάΓΟ/ 
ΕπίοΙίθηη ΑςποοΙΙυΓ3-ΤβΓηί (II), (απόφαση της 25.10.1996) υποθ. ΐν/Μ.832, 
απόφαση της Επιτροπής της 25ης Οκτωβρίου 1996, παρ. 5 και 8. 


Β. Η ΓΝΩΣΤΟΠΟΙΗΘΕΙΣΑ ΠΡΑΞΗ 

Στις 18 Οκτωβρίου 2013 18 γνωστοποιήθηκε στη Γενική 
Διεύθυνση Ανταγωνισμού (εφεξής Γ.Δ.Α.), σύμφωνα με 
το άρθρο 6 παρ. 1 του ν. 3959/2011, η συγκέντρωση 
των εταιριών «Ι.&Σ. ΣΚΛΑΒΕΝΙΤΗΣ ΑΝΩΝΥΜΗ ΕΜΠΟΡΙ¬ 
ΚΗ ΕΤΑΙΡΕΙΑ (εφεξής ΣΚΛΑΒΕΝΙΤΗΣ ή γνωστοποιούσα) 
και ΕΧΤΒΑ - ΠΡΩΤΑ ΚΑΙ ΦΘΗΝΑ ΑΝΩΝΥΜΗ ΕΜΠΟΡΙΚΗ 
ΕΤΑΙΡΙΑ ΤΡΟΦΙΜΩΝ (εφεξής ΕΧΤΒΑ)» με τη σύναψη μι¬ 
σθώσεων από την πρώτη επί εννέα ακινήτων στα οποία 
λειτουργεί καταστήματα η δεύτερη 19 , την απόκτηση από 
την πρώτη στοιχείων του ενεργητικού της δεύτερης και 
την καταβολή αποζημίωσης για τη δημιουργηθείσα από 
τη δεύτερη άυλη εμπορική αξία. 

Η υπό κρίση συγκέντρωση αφορά, αναλυτικότερα, 
στην ανάληψη από την εταιρία ΣΚΛΑΒΕΝΙΤΗΣ, ως μι- 
σθώτρια, εννέα συμβάσεων μίσθωσης επί ακινήτων στα 
οποία λειτουργεί καταστήματα η εταιρία ΕΧΤΒΑ, στην 
ταυτόχρονη απόκτηση από την πρώτη μέρους του πά¬ 
γιου εξοπλισμού και του εμπορεύματος της δεύτερης 
και στην καταβολή αποζημίωσης για τη δημιουργηθείσα 
από τη δεύτερη άυλη εμπορική αξία. Ειδικότερα, πρό¬ 
κειται για την επικείμενη κατάρτιση εννέα νέων επαγ¬ 
γελματικών μισθώσεων, μετά τη συμβατική λύση των 
υφιστάμενων μισθώσεων (στα [...] ακίνητα, δεδομένου 
ότι τα άλλα [...] είναι ιδιοκτησίας της ΕΧΤΒΑ), σε ακίνη¬ 
τα στους Δήμους Αθηναίων (Παγκράτι και Ν. Κόσμος), 
Νίκαιας-Ρέντη, Ελευσίνας, Ωρωπού (Καπανδρίτι), Ζωγρά¬ 
φου, Γαλατσίου, Περιστεριού και Ασπρόπυργου Αττικής, 
τα οποία μέχρι σήμερα χρησιμοποιεί ως καταστήμα¬ 
τα τροφίμων και ειδών οικιακού εξοπλισμού (σούπερ 
μάρκετ) η εταιρία ΕΧΤΒΑ, με νέα πλέον μισθώτρια την 
εταιρία ΣΚΛΑΒΕΝΙΤΗΣ και με αντικείμενο την σε αυτά 
ίδρυση και λειτουργία καταστημάτων υγειονομικού εν¬ 
διαφέροντος (σούπερ μάρκετ), το οποίο αποτελεί το 
βασικό καταστατικό σκοπό της. 

Η γνωστοποιούσα αναφέρει ότι δεν πρόκειται να κα¬ 
ταρτίσει με την εταιρία ΕΧΤΒΑ σύμβαση αγοραπωλησί¬ 
ας και μεταβίβασης ή συνέχισης της επιχείρησης, ούτε 
πρόκειται περί μεταβολής του προσώπου του εργοδότη 
ή διαδοχής εργοδότη ή οτιδήποτε συναφές, αλλά πρό¬ 
κειται για σύμβαση αγοραπωλησίας άυλης εμπορικής 
αξίας και αγοράς συγκεκριμένων κινητών πραγμάτων 
της ΕΧΤΒΑ, καθώς και πρόσληψη ορισμένων εργαζομέ¬ 
νων, με νέες όμως ατομικές συμβάσεις εργασίας, όμοιες 
κατά τους όρους τους με των λοιπών εργαζομένων 
της ΣΚΛΑΒΕΝΙΤΗΣ. Η ΣΚΛΑΒΕΝΙΤΗΣ επίσης δεν αποκτά 
έναντι της ΕΧΤΒΑ ή τρίτων υποχρεώσεις, αλλά ούτε και 
δικαιώματα-απαιτήσεις έναντι τρίτων. Σημειώνει δε ότι 
δεν θα καταρτισθούν συμφωνητικά για συνέχιση τυχόν 
εκκρεμών συμβάσεων της ΕΧΤΒΑ από τη ΣΚΛΑΒΕΝΙΤΗΣ. 

Ως εκ τούτου, η εταιρία ΕΧΤΒΑ μπορεί, κατά δήλωση 
της γνωστοποιούσας, ακωλύτως και χωρίς την παραμικρή 
δέσμευση από την εταιρία ΣΚΛΑΒΕΝΙΤΗΣ, να συνεχίσει 
τις εργασίες της και την επιχειρηματική της δραστηριό¬ 
τητα τόσο στα άλλα καταστήματα της, όσο και σε τυχόν 
μελλοντικά, χωρίς κανενός είδους (ποιοτικό, ποσοτικό, 
γεωγραφικό ή άλλον) περιορισμό από τη ΣΚΛΑΒΕΝΙΤΗΣ. 

Η γνωστοποιούσα αναφέρει ότι δεν υπάρχουν καταρ¬ 
τισμένα ιδιωτικά συμφωνητικά, οριστικά ή προσύμφωνα, 

18 Υπ’ αριθ. πρωτ. 8159. Η γνωστοποίηση συμπληρώθηκε προσηκό- 
ντως στις 31.10.2013, σε συνέχεια επιστολής της ΓΔΑ (άρθρο 8 παρ. 11 
του ν. 3959/2011). 

19 [...]. 

ούτε πλήρως καταρτισμένες προφορικές συμφωνίες 
μεταξύ της ίδιας και της εταιρίας ΕΧΤΒΑ. Η γνωστοποι- 
ηθείσα πράξη θα λάβει χώρα δυνάμει Ιδιωτικού Συμφω¬ 
νητικού Μεταβίβασης Αυλής Εμπορικής Αξίας και Ιδιω¬ 
τικού Συμφωνητικού Μεταβίβασης Άδειας Λειτουργίας 
Καταστήματος, τα οποία θα καταρτισθούν για κάθε 
κατάστημα ξεχωριστά μετά την έγκριση της υποβλη- 
θείσας γνωστοποίησης από την Ε.Α., και των οποίων 
ανυπόγραφα σχέδια προσκόμισε η γνωστοποιούσα. 

Σύμφωνα με τη δομή και τη διατύπωση του ανυπό¬ 
γραφου σχεδίου Ιδιωτικού Συμφωνητικού Μεταβίβασης 
Αυλής Εμπορικής Αξίας θα καταρτιστούν εννέα ιδιωτικά 
συμφωνητικά, ένα για κάθε κατάστημα, στα οποία θα 
υπολογίζεται η άυλη εμπορική αξία (υπεραξία, «αέρας», 
φήμη και πελατεία κ.ά.) του κάθε καταστήματος και θα 
προβλέπεται ότι η ΕΧΤΒΑ, αντί συγκεκριμένου τιμήμα¬ 
τος, θα πωλήσει, εκχωρήσει και μεταβιβάσει στη ΣΚΛΑ- 
ΒΕΝΙΤΗΣ την άυλη εμπορική αξία του κάθε καταστήμα¬ 
τος, εκδίδοντας τιμολόγιο επί πιστώσει επ’ ονόματι της 
ΣΚΛΑΒΕΝΙΤΗΣ. Η ΣΚΛΑΒΕΝΙΤΗΣ αποδεχόμενη την προς 
αυτήν πώληση, εκχώρηση και μεταβίβαση, θα αποκτήσει 
την άυλη εμπορική αξία και θα καταβάλει στην ΕΧΤΒΑ 
το τίμημα, με παράδοση σε αυτή τραπεζικής επιταγής. 
Στην παρούσα προσυμβατική περίοδο, σύμφωνα με τη 
γνωστοποιούσα, η άυλη εμπορική αξία όλων των κατα¬ 
στημάτων ανέρχεται στο ποσό του [...] ευρώ. 

Όσον αφορά στις άδειες λειτουργίας που έχουν εκ- 
δοθεί στο όνομα της εταιρίας ΕΧΤΒΑ σχετικά με την 
ίδρυση και λειτουργία των εννέα καταστημάτων υγει¬ 
ονομικού ενδιαφέροντος (σούπερ μάρκετ), η γνωστο¬ 
ποιούσα αναφέρει ότι θα καταρτιστούν εννέα ιδιωτικά 
συμφωνητικά μεταβίβασης άδειας λειτουργίας κατα¬ 
στήματος 20 , ένα για κάθε κατάστημα, με το οποίο η 
ΕΧΤΒΑ θα μεταβιβάσει, εκχωρήσει και παραδώσει στη 
ΣΚΛΑΒΕΝΙΤΗΣ την άδεια του εν λειτουργία καταστή¬ 
ματος που έχει λάβει από τον αρμόδιο Δήμο. 

Σημειώνεται ότι, σύμφωνα με τη γνωστοποιούσα, ο 
απαιτούμενος χρόνος για την αντικατάσταση υφιστά¬ 
μενης παλαιός άδειας λειτουργίας με νέα στο όνομα 
του νέου επιχειρηματία υπολογίζεται σε δέκα ημέρες, 
εφόσον είναι σε ισχύ το πιστοποιητικό πυρασφάλειας 
του καταστήματος 21 . Επιπλέον, η διαδοχική λειτουργία 
των συγκεκριμένων εννέα καταστημάτων θα εξαρτηθεί 
και από το μέγεθος των για το καθένα απαιτουμένων 
εργασιών διαμόρφωσης. Συνεπώς, παρά την επιθυμία 
της γνωστοποιούσας για άμεση λειτουργία των εν λόγω 
καταστημάτων, υπάρχει πιθανότητα καθυστέρησης, 
οφειλόμενη στους προαναφερθέντες (ή και σε άλλους 
αστάθμητους) παράγοντες, αλλά κατά την εκτίμηση της 
όχι πέραν των τεσσάρων μηνών. 

Αναφορικά με τις συμβάσεις μίσθωσης των [...] μι¬ 
σθωμένων καταστημάτων, η ΣΚΛΑΒΕΝΙΤΗΣ δήλωσε 
ότι δεν έχουν ακόμη λυθεί οι εν λόγω συμβάσεις22 
της ΕΧΤΒΑ με τους εκμισθωτές της, ενώ λειτουργούν 
τα εν λόγω καταστήματα σούπερ μάρκετ της εται- 

20 Σχετικά προσκόμισε ανυπόγραφο σχέδιο Ιδιωτικού Συμφωνητικού. 

21 Οι άδειες λειτουργίας χορηγούνται από τους κατά τόπον αρμόδι¬ 
ους Δήμους κατά τη διαδικασία της Κ.Υ.Α. ΔΙΑΔΠ/Φ.Α.3.1/21220 (ΦΕΚ τ. 
Β' 2496/4-11-2011) «Απλούστευση διαδικασίας έκδοσης άδειας ίδρυσης 
και λειτουργίας Καταστήματος Υγειονομικού Ενδιαφέροντος, Θεάτρου 
και Κινηματογράφου» σε συνδυασμό με τις σχετικές διατάξεις του Ν. 
3852/2010 «Πρόγραμμα Καλλικράτης» και της ΥΑ. ΥΙγ/Γ.Π/οικ.96967/8-10- 
2012 (Φ.Ε.Κ. τ. Β' 2718/2012). 

22 Αντίγραφα των μισθώσεων προσκομίσθηκαν στη Γ.Δ.Α. 


ρίας. Επιπρόσθετα, ανέφερε ότι δεν έχουν καταρ- 
τισθεί Ιδιωτικά Συμφωνητικά μίσθωσης μεταξύ της 
ΣΚΛΑΒΕΝΙΤΗΣ και των ιδιοκτητών - εκμισθωτών των 
εννέα ακινήτων, εν αναμονή της απόφασης έγκρισης 
της υποβληθείσας γνωστοποίησης από την Ε.Α. Η 
γνωστοποιούσα δήλωσε ότι βρίσκεται σε συζητήσεις 
με τους εν λόγω εκμισθωτές με σκοπό την επίτευξη 
συμφωνίας για (νέα) μίσθωση των ακινήτων τους μετά 
τη λύση των ανωτέρω μισθωτικών συμβάσεων της 
ΕΧΤΒΑ. Κατά τη γνωστοποίηση, βασικός όρος των 
νέων μισθώσεων θα είναι η δωδεκαετής διάρκεια τους 
με χρόνο έναρξης την ημερομηνία υπογραφής των 
μισθωτηρίων και παράδοσης των μισθίων στη ΣΚΛΑ- 
ΒΕΝΙΤΗΣ και δικαίωμα για τετραετή παράταση τους. 

Στο πλαίσιο των νέων αυτών μισθώσεων η γνωστο¬ 
ποιούσα προτίθεται να αγοράσει από την ΕΧΤΒΑ μέρος 
του παγίου εξοπλισμού και του εμπορεύματος των εν 
λόγω καταστημάτων της, αν τελικά υπάρξει τέτοιο υπό¬ 
λοιπο. Η ΣΚΛΑΒΕΝΙΤΗΣ ως μισθώτρια θα καταβάλλει τα 
μηνιαία μισθώματα που στο μέλλον θα συμφωνήσει με 
τους ιδιοκτήτες των εννέα ακινήτων, καθώς επίσης άυλη 
εμπορική αξία της τάξης του [...] ευρώ και όποια αξία θα 
συμφωνηθεί κατά το χρόνο της αγοράς για τον πάγιο 
εξοπλισμό και για όσα εμπορεύματα θα αφήσει στα 
ακίνητα η σημερινή μισθώτρια κατά την αποχώρηση της 
από αυτά, η οποία πιθανολογείται ότι θα είναι της τάξης 
των [...] ευρώ. Η εν λόγω αγορά θα πραγματοποιηθεί 
με έκδοση των απαιτούμενων από τη φορολογική νο¬ 
μοθεσία παραστατικών, χωρίς πρόσθετο συμφωνητικό. 

Τέλος η γνωστοποιούσα επεσήμανε ότι εν αναμονή 
της απόφασης της Ε.Α, δεν έχει καταρτίσει συμβάσεις 
εργασίας με όσους εργαζομένους της ΕΧΤΒΑ θα θελή- 
σουν να προσληφθούν από αυτήν. 

Η γνωστοποιούσα επιχείρηση επικαλείται ως οικονομι¬ 
κούς λόγους που δικαιολογούν την πραγματοποίηση της 
υπό κρίση συγκέντρωσης την προσπάθεια της εταιρίας 
ΣΚΛΑΒΕΝΙΤΗΣ να διατηρήσει τη θέση της στην αγορά 
λιανικής πώλησης ειδών σούπερ μάρκετ στην ευρύτερη 
περιφέρεια του Ν. Αττικής. 

Γ. ΤΑ ΜΕΡΗ 

Γ.1.1.&Σ. ΣΚΛΑΒΕΝΙΤΗΣ ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ 

Η εταιρία ΣΚΛΑΒΕΝΙΤΗΣ ξεκίνησε τη λειτουργία της 
στην Ελλάδα στις αρχές της δεκαετίας του 1950 και 
δραστηριοποιείται, μεταξύ άλλων, σύμφωνα με το κα¬ 
ταστατικό της, στο λιανεμπόριο τροφίμων και ειδών 
οικιακής χρήσης μέσω σούπερ μάρκετ23. 

Γ.1.1. Διοικητικό Συμβούλιο 

Το Διοικητικό Συμβούλιο της ΣΚΛΑΒΕΝΙΤΗΣ είναι εν- 
νεαμελές και αποτελείται από τους: Μαρία Σπ. Σκλα- 
βενίτου ως Πρόεδρο Δ.Σ., Γεράσιμο Σπ. Σκλαβενίτη ως 
Διευθύνοντα Σύμβουλο, Στυλιανό Σπ. Σκλαβενίτη ως 
Αναπληρωτή Διευθύνοντα Σύμβουλο, Βασιλική Σπ. Σκλα- 
βενίτου, Νικόλαο Α. Μαμιδάκη, Ανδρέα Αναστ. Ποταμιά- 
νο, Χρήστο Γ. Μαραγκό, Βασίλειο Παν. Καλαμπόκη και 
Λεωνίδα Θεοδ. Θεόκλητο ως Μέλη Δ.Σ. 

Γ. 1.2. Μετοχική Σύνθεση 

Η μετοχική σύνθεση της εταιρίας ΣΚΛΑΒΕΝΙΤΗΣ έχει 
ως ακολούθως: 

23 Σύμφωνα με το Καταστατικό της ΣΚΛΑΒΕΝΙΤΗΣ. 

Πίνακας 1: 

Μετοχική σύνθεση της εταιρίας 
ΣΚΛΑΒΕΝΙΤΗΣ 


Μέτοχος 

Ποσοστό συμμετοχής 

[...] 

[...] 

[...] 

[...] 

[...] 

[...] 

[...] 

[...] 

[...] 

[...] 

Μ 24 

[...] 

[...] 

[...] 

[...] 

[...] 

[...] 

[...] 

[...] 

[...] 


Το δίκτυο πωλήσεων της ΣΚΛΑΒΕΝΙΤΗΣ περιλαμβάνει 96 
εταιρικά καταστήματα λιανικής πώλησης (3 «άγρθππ 3 ΐ 1 <θΙ» 
και 93 σούπερ μάρκετ), τα οποία στο σύνολο τους σχεδόν 
στεγάζονται σε μισθωμένα ακίνητα και λειτουργούν όλα 
εντός του Ν. Αττικής υπό το σήμα ΣΚΛΑΒΕΝΙΤΗΣ. 

Οκτώ από τα ως άνω καταστήματα αποκτήθηκαν 
εντός του 2013 μέσα από την προσάρτηση στο δίκτυο 
της τεσσάρων καταστημάτων της εταιρίας «ΑΝΩΝΥΜΟΣ 
ΕΙΣΑΓΩΓΙΚΗ -ΕΞΑΓΩΓΙΚΗ - ΕΜΠΟΡΙΚΗ - ΑΝΤΙΠΡΟΣΩ¬ 
ΠΕΥΤΙΚΗ ΕΤΑΙΡΕΙΑ ΤΡΟΦΙΜΩΝ - ΕΙΔΩΝ ΟΙΚΙΑΚΗΣ ΧΡΗ- 
ΣΕΩΣ ΔΟΥΚΑΣ» 25 - και τεσσάρων καταστημάτων της 
εταιρίας ΜΠΑΛΑΣΚΑΣ ΣΤ. Α.Ε. 26 

Γ.2. ΕΧΤΒΑ - ΠΡΩΤΑ ΚΑΙ ΦΘΗΝΑ ΑΝΩΝΥΜΗ ΕΜΠΟΡΙΚΗ 
ΕΤΑΙΡΙΑ ΤΡΟΦΙΜΩΝ 

Αντικείμενο εργασιών της εταιρίας ΕΧΤΒΑ είναι μεταξύ 
άλλων, σύμφωνα με το καταστατικό της, το λιανεμπόριο 
τροφίμων και ειδών οικιακής χρήσης μέσω σούπερ μάρκετ. 

Γ.2.1. Διοικητικό Συμβούλιο 

Το Διοικητικό Συμβούλιο της εταιρίας ΕΧΤΒΑ αποτε- 
λείται από τους: Γεώργιο Κωνσταντίνου ως Πρόεδρο 
Δ.Σ., Ιωάννη Κολάτα ως Αντιπρόεδρο και Διευθύνοντα 
Σύμβουλο και Ζουμπουλιώ Κωνσταντίνου ως Μέλος. 

Γ.2.2. Μετοχική Σύνθεση 

Η μετοχική σύνθεση της εταιρίας ΕΧΤΒΑ έχει ως εξής: 


Πίνακας 2: 

Μετοχική σύνθεση της εταιρίας ΕΧΤΒΑ 


Μέτοχος 

Ποσοστό συμμετοχής 

[...] 

[...] 

[...] 

[...] 

[...] 

[...] 


Το δίκτυο καταστημάτων της ΕΧΤΒΑ περιλαμβάνει 20 
εταιρικά σούπερ μάρκετ, τα οποία στο σύνολο τους λει¬ 
τουργούν εντός του Ν. Αττικής υπό το σήμα ΕΧΤΒΑ - 
ΠΡΩΤΑ ΚΑΙ ΦΘΗΝΑ. 

Γ.3. ΚΥΚΛΟΙ ΕΡΓΑΣΙΩΝ ΤΩΝ ΜΕΡΩΝ 

Σύμφωνα με το άρθρο 10 παρ. 2 του ν. 3959/2011 για 
τον έλεγχο των συγκεντρώσεων, εφόσον η συγκέντρω- 

24 [...]. 

25 Την εν λόγω συγκέντρωση η ΣΚΛΑΒΕΝΙΤΗΣ γνωστοποίησε στην 
Ε.Α. με το υπ' αριθ. 5394/5.7.2013 έντυπο γνωστοποίησης. Σχετικά εκ- 
δόθηκε η υπ’ αριθ. 572Λ/ΙΙ/2013 Απόφαση της Ε.Α. 

26 Δεν προκύπτει υποχρέωση γνωστοποίησης βάσει κύκλου εργασιών. 


ση πραγματοποιείται με την απόκτηση τμημάτων μίας ή 
περισσοτέρων επιχειρήσεων, ασχέτως εάν τα τμήματα 
αυτά έχουν ή όχι νομική προσωπικότητα, λαμβάνεται 
υπόψη όσον αφορά τον πωλητή ή τους πωλητές, μόνο 
ο κύκλος εργασιών ο σχετικός με τα τμήματα που απο¬ 
τελούν αντικείμενο της συγκέντρωσης. 

Επιπλέον, για την αντικειμενικότερη εικόνα των προς 
συγκέντρωση στοιχείων, θα πρέπει να συνυπολογίζεται 
στον κύκλο εργασιών της γνωστοποιούσας και ο κύ¬ 
κλος εργασιών, ο οποίος δημιουργείται από στοιχεία του 
ενεργητικού (π.χ. καταστήματα) των οποίων ο έλεγχος 
αποκτήθηκε μετά τη σύνταξη των τελευταίων λογιστικών 
καταστάσεων. Αναλυτικότερα, κατά τον υπολογισμό του 
κύκλου εργασιών λαμβάνονται υπόψη καταρχήν τα αριθ¬ 
μητικά στοιχεία του τελευταίου οικονομικού έτους. Κατά 
παρέκκλιση ωστόσο, από τον παραπάνω κανόνα, στην 
περίπτωση που έχουν επισυμβεί μεταβολές των οικονομι¬ 
κών δεδομένων των συμμετεχουσών επιχειρήσεων, μόνι¬ 
μου χαρακτήρα, όπως εξαγορές και εκποιήσεις, οι οποίες 
ακόμη δεν αποτυπώνονται ή δεν αποτυπώνονται πλήρως 
στους ελεγμένους λογαριασμούς, τότε πρέπει να γίνο¬ 
νται προσαρμογές, μετά την ημερομηνία των τελευταίων 
ελεγμένων λογαριασμών, ώστε να λαμβάνονται υπόψη οι 
επισυμβάσες μεταβολές, προς το σκοπό του επακριβούς 
προσδιορισμού των πόρων που αποτελούν αντικείμενο 
της εκάστοτε συγκέντρωσης και της ορθότερης απόδο¬ 
σης της οικονομικής κατάστασης των συμμετεχουσών 
επιχειρήσεων 27 . Βάσει των ανωτέρω, στη συγκεκριμένη 
περίπτωση, κατά τον υπολογισμό του κύκλου εργασιών 
των συμμετεχουσών επιχειρήσεων, προστίθεται στον 
κύκλο εργασιών της γνωστοποιούσας ολόκληρος ο κύ¬ 
κλος εργασιών που πραγματοποίησαν τα τμήματα της 
επιχείρησης που έχουν αγορασθεί από αυτήν. 

Ο κύκλος εργασιών της εταιρίας ΣΚΛΑΒΕΝΙΤΗΣ, των 
αποκτηθέντων εντός του 2013 στοιχείων του ενεργητικού 
(προσάρτηση καταστημάτων) και των εννέα καταστη¬ 
μάτων της εταιρίας ΕΧΤΒΑ για το οικονομικό έτος 2012, 
στην ελληνική και παγκόσμια αγορά 28 , κατά δήλωση της 
γνωστοποιούσας εταιρίας, σύμφωνα με τα προβλεπόμενα 
στο άρθρο 10 του ν. 3959/2011, όπως ισχύει, είχε ως εξής: 


Πίνακας 3: 

Κύκλοι εργασιών έτους 2012 (σε ευρώ) 


Εταιρίες 

Παγκόσμια 

αγορά 

ΕΛΛΗΝΙΚΗ 

ΑΓΟΡΑ 

ΣΚΛΑΒΕΝΙΤΗΣ 

1.230.030.935 

1.230.030.935 

Καταστήματα που αποκτή¬ 
θηκαν εντός του 2013 

[...] 

[...] 

«Εξαγοραζόμενα» 9 κατα¬ 
στήματα ΕΧΤΗΑ29 

[...] 

[...] 

Σύνολο 

[...] 

[...] 


27 Βλ. Κωδικοποιημένη Ανακοίνωση της Επιτροπής για θέματα δικαι¬ 
οδοσίας βάσει του Κανονισμού (ΕΚ) αριθ. 139/2004 για τον έλεγχο των 
συγκεντρώσεων μεταξύ επιχειρήσεων, Ο 95/1 της 16.4.2008, σκ. 172,173 
με περαιτέρω παραπομπές σε νομολογία, υπόθεση Τ-417/05, Επάθεα 
κατά Επιτροπής, (απόφαση της 14.7.2006) σκ. 176,179, υπόθεση Τ-3/93, 
Αϊγ Εγ3ποθ κατά Επιτροπής, (απόφ. της 24.3.1994) σκ. 100 επ. 

28 Ο κύκλος εργασιών και των δύο μερών στην παγκόσμια αγορά 
συμπίπτει με αυτόν στην εθνική αγορά. 

29 Ατομικός κύκλος εργασιών των καταστημάτων της εταιρίας ΕΧΤΒΑ 
τα οποία λειτουργούν επί των ακινήτων τα οποία πρόκειται να μισθώσει 
η εταιρία ΣΚΛΑΒΕΝΙΤΗΣ για τα έτη 2008 έως και 2012. 

Συνεπώς, όπως αναφέρθηκε και παραπάνω, η υπό 
κρίση συγκέντρωση υπόκειται υποχρεωτικά σε προη¬ 
γούμενη γνωστοποίηση κατά τα οριζόμενα στο άρθρο 
5 παρ. 2β του ν. 3959/2011, όπως ισχύει, εμπίπτουσα 
στον προληπτικό έλεγχο του άρθρου 6 του ανωτέρω 
νόμου, καθόσον πληροί τα κριτήρια υπαγωγής της πα¬ 
ραγράφου 1 αυτού. 

Δ. ΦΥΣΗ ΤΗΣ ΣΥΓΚΕΝΤΡΩΣΗΣ 

Με αξιολόγηση των συλλεγέντων στοιχείων προκύ¬ 
πτει ότι η γνωστοποιηθείσα πράξη έχει χαρακτήρα 
συγκέντρωσης με τη μορφή της απόκτησης από τη 
ΣΚΛΑΒΕΝΙΤΗΣ αποκλειστικού ελέγχου σε τμήμα μιας 
επιχείρησης, μέσω αγοράς στοιχείων του ενεργητικού 
με περισσότερες νομικές πράξεις οι οποίες έχουν ενιαίο 
χαρακτήρα 30 . 

Ειδικότερα, τα εννέα (9) εν λειτουργία καταστήματα 
σούπερ μάρκετ της αλυσίδας ΕΧΤΒΑ συνιστούν «τμήμα 
επιχείρησης», όπως ορίζεται από το νόμο, υπό την έν¬ 
νοια της οργανωμένης σύνδεσης σε οικονομική ολότητα 
πραγμάτων, δικαιωμάτων, άυλων αγαθών και πραγματι¬ 
κών σχέσεων προς το σκοπό πραγμάτωσης οικονομικού 
αποτελέσματος, δεδομένου ότι στα καταστήματα αυτά 
συντελείται επιχειρηματική δραστηριότητα με παρουσία 
στην αγορά, της οποίας, όπως προεκτέθηκε, μπορεί να 
προσδιορισθεί σαφώς ο κύκλος εργασιών. Η συμφωνία 
της ΕΧΤΒΑ με τη ΣΚΛΑΒΕΝΙΤΗΣ για τη λύση των μι¬ 
σθωτικών σχέσεων της ΕΧΤΒΑ σε σχέση με τα [...] μη 
ιδιόκτητα καταστήματα σούπερ μάρκετ προκειμένου 
να συναφθούν νέες μισθώσεις στα ίδια καταστήμα¬ 
τα από τη ΣΚΛΑΒΕΝΙΤΗΣ και η απευθείας εκμίσθωση 
των λοιπών [...] καταστημάτων από την ΕΧΤΒΑ προς 
τη ΣΚΛΑΒΕΝΙΤΗΣ, με μεταβίβαση των σχετικών αδειών 
λειτουργίας, σε συνδυασμό με τη μεταβίβαση πάγιων 
στοιχείων του ενεργητικού και αποθεμάτων και άυλων 
στοιχείων, αποτελούν εν προκειμένω την έννοια του 
«τμήματος επιχείρησης», σύμφωνα με το άρθρο 5 παρ. 2 
στοιχ. β του ν. 3959/2011 για την ύπαρξη συγκέντρωσης. 
Ειδικότερα η γνωστοποιούσα πρόκειται να αποκτήσει 
πάγια στοιχεία του ενεργητικού (εξοπλισμό καταστη¬ 
μάτων), τυχόν εναπομένοντα εμπορεύματα, άυλα στοι¬ 
χεία (άδειες λειτουργίας, μεταβίβαση πελατείας - άυλης 
εμπορικής αξίας), ενώ σκοπεύει να προβεί σε επανα- 
πρόσληψη όσων εργαζομένων εκδηλώσουν σχετικό εν¬ 
διαφέρον. Σε αντάλλαγμα των ανωτέρω θα καταβάλει 
προς την ΕΧΤΒΑ τίμημα για την απόκτηση της άυλης 
εμπορικής αξίας και επιπλέον τίμημα για τον εξοπλι¬ 
σμό και τα αποθέματα 31 . Εξάλλου για το χαρακτηρισμό 
πράξεων απόκτησης πραγμάτων και άυλων αγαθών μιας 
επιχείρησης σούπερ μάρκετ ως συγκέντρωσης, εξετά¬ 
ζεται επιπροσθέτως η δυσχέρεια της διαδικασίας έκ¬ 
δοσης άδειας λειτουργίας σούπερ μάρκετ και ο χρόνος 
που μεσολαβεί μεταξύ της διακοπής της λειτουργίας 
ενός καταστήματος σούπερ μάρκετ και της έναρξης 
λειτουργίας ενός νέου καταστήματος σούπερ μάρκετ. 
Το σύντομο χρονικό διάστημα θεωρείται ότι συνηγορεί 

30 Βλ. και ΕΑ 572Λ/ΙΙ/2013 (ΣΚΛΑΒΕΝΙΤΗΣ/ΔΟΥΚΑΣ) 

31 Βλ. ΕΑ 572Λ/ΙΙ/2013 ΣΚΛΑΒΕΝΙΤΗΣ/ΔΟΥΚΑΣ, ό.π., ΟΡΤ ΜΕ/1556/2005, 
ΤΕδΟΟ/ΗΕϋΡΐυΤΗ, ΟΡΤ ΜΕ/ 3427/2007, ΗΡΚ3/ΑΡΚ30 και ΟΡΤ ΜΕ/408/2009 
ΤΕ300/30ΜΕΒΡΙΕΕΟ/ΡΒΕ3ΗΧΡΡΙΕ33 όπου αναφέρονται ως κριτήρια για 
το χαρακτηρισμό των εξαγοραζόμενων στοιχείων των σούπερ μάρκετ 
ως τμημάτων επιχειρήσεων, η μεταβίβαση όχι μόνο των τοποθεσιών 
στις οποίες λειτουργούν τα σούπερ μάρκετ, με παραχώρηση μισθωτικών 
δικαιωμάτων ή δικαιωμάτων κυριότητας αλλά επιπλέον η μεταβίβαση 
παγίων και άυλων στοιχείων του ενεργητικού. 


στη στοιχειοθέτηση πράξης συγκέντρωσης 32 , δεδομένου 
ότι η μεταβίβαση μαζί με τις μισθωτικές συμβάσεις και 
των προαναφερθέντων άυλων περιουσιακών στοιχείων 
(ςοοά ννίΙΙ) που συνέχονται με τις συγκεκριμένες τοπο¬ 
θεσίες σούπερ μάρκετ, διευκολύνουν τη γνωστοποιούσα 
να συνεχίσει την ίδια επιχειρηματική δραστηριότητα 
από τις συγκεκριμένες τοποθεσίες διαδοχικά είτε αδι¬ 
άλειπτα ή με μικρή διακοπή. 

Σύμφωνα με τα γνωστοποιηθέντα στοιχεία, για την 
αντικατάσταση υφιστάμενης παλαιός άδειας λειτουρ¬ 
γίας καταστήματος με νέα στο όνομα του νέου επι¬ 
χειρηματία, απαιτείται χρονικό διάστημα δέκα ημερών 
περίπου, εφόσον είναι σε ισχύ το πιστοποιητικό πυρα¬ 
σφαλείας του καταστήματος. Στην προκειμένη περίπτω¬ 
ση, η γνωστοποιούσα δήλωσε ότι θα της μεταβιβαστούν 
οι άδειες λειτουργίες των υφιστάμενων σούπερ μάρκετ 
και θα προβεί στην αντικατάσταση τους με νέες επ’ 
ονόματι της, διαδικασία που συνήθως διεκπεραιώνεται 
σε δέκα ημέρες και αφετέρου δήλωσε ότι επιθυμία της 
είναι να λειτουργήσουν τα εννέα νέα καταστήματα δι¬ 
αδοχικά χωρίς να μεσολαβήσει διακοπή. Ταυτόχρονα, 
δήλωσε ότι το μέγεθος των καταστημάτων, η έκταση 
των απαιτούμενων εργασιών και ο χρόνος χορήγησης 
άδειας λειτουργίας είναι παράγοντες που πιθανόν να 
επηρεάσουν την προσπάθεια της για συναπτή και αδιά¬ 
κοπη λειτουργία των καταστημάτων, εκτιμώντας πά¬ 
ντως ότι στη χειρότερη των περιπτώσεων, ενδέχεται 
κάποιο κατάστημα να παραμείνει κλειστό για διάστημα, 
το οποίο δεν θα υπερβαίνει τους τέσσερις (4) μήνες. 
Συνεπώς, το μεσοδιάστημα μεταξύ του κλεισίματος των 
υφιστάμενων σούπερ μάρκετ και της λειτουργίας των 
νέων, εάν υπάρξει, θα διαρκέσει από λίγες ημέρες έως 
τέσσερις (4) μήνες κατ’ ανώτατο όριο, το οποίο ενισχύει 
το συμπέρασμα ότι θα μεταβιβαστεί η υφιστάμενη πε¬ 
λατεία των παλαιών σούπερ μάρκετ στα νέα και ακο¬ 
λούθως ότι υπάρχει συγκέντρωση. 

Ειδικότερα, η δηλωθείσα πρόθεση της γνωστοποιού- 
σας για άμεση και, ει δυνατόν, αδιάλειπτη λειτουργία 
των νέων καταστημάτων, καταδεικνύει την προσπάθεια 
μείωσης του χρόνου διακοπής της επιχειρηματικής λει¬ 
τουργίας των καταστημάτων, προκειμένου με τον τρό¬ 
πο αυτό να επωφεληθεί από την εξαγοραζόμενη άυλη 
εμπορική αξία της ΕΧΤΒΑ και δη μέσω της μεταβίβασης 
της υφιστάμενης πελατείας. 

Περαιτέρω, η επιχειρηματική απόφαση της εταιρίας 
ΣΚΛΑΒΕΝΙΤΗΣ αφορά στο σύνολο των εννέα υπό μί¬ 
σθωση καταστημάτων, ως μίας οικονομικής ενότητας. 
Ο έλεγχος θα αποκτηθεί από το ίδιο νομικό πρόσωπο, 
όλες οι νομικές πράξεις θα πραγματοποιηθούν με μικρή 
χρονική απόκλιση ή ταυτόχρονα, ενώ στο προσυμβατι- 
κό στάδιο, η άυλη εμπορική αξία έχει αποτιμηθεί στο 
ποσό των [...] (€[...]) και για τα εννέα καταστήματα, χω¬ 
ρίς καμία εξειδίκευση αναφορικά με το ποιο είναι το 
ποσό που αντιστοιχεί στην άυλη εμπορική αξία κάθε 
καταστήματος χωριστά. Συνεπώς, είναι πρόδηλο ότι 
το ενδιαφέρον της γνωστοποιούσας αφορά στα εννέα 
καταστήματα σούπερ μάρκετ, ως σύνολο (θπ όΐοο), ένα¬ 
ντι του ως άνω τιμήματος για την άυλη εμπορική αξία 
τους. Έτσι, πρόκειται για απόκτηση ελέγχου από την 
ίδια επιχείρηση, με ταυτόχρονες πράξεις μεταξύ των 

32 Τα ενδεικτικά αυτά κριτήρια αντλούνται και από τις απαντή¬ 
σεις των μελών του Ευρωπαϊκού Δικτύου Ανταγωνισμού (ΕυΓορβαη 
Οοηηρθΐίΐίοη ΝθΙννοΓίι). 

ίδιων μερών που συνιστούν μία και μόνη συγκέντρωση 33 , 
οι οποίες γνωστοποιήθηκαν με ενιαία γνωστοποίηση 
της συναλλαγής. Εφόσον δύο ή περισσότερες πράξεις 
(καθεμία από τις οποίες οδηγεί σε απόκτηση ελέγχου) 
λαμβάνουν χώρα εντός περιόδου δύο ετών μεταξύ των 
ίδιων προσώπων ή επιχειρήσεων, χαρακτηρίζονται ως 
ενιαία συγκέντρωση 34 . 

Τέλος, με τις ως άνω πράξεις σε σχέση με τα εννέα 
καταστήματα, επέρχεται μόνιμη μεταβολή του ελέγχου, 
γεγονός αναμφισβήτητο όταν παύει να λειτουργεί μια 
επιχείρηση με συγκεκριμένο σήμα και επωνυμία και στη 
θέση της, εμφανίζεται και λειτουργεί, επάλληλα, επιχεί¬ 
ρηση του ίδιου αντικειμένου με διαφορετικό σήμα και 
επωνυμία. Τα ανωτέρω δεν αναιρούνται από το γεγονός 
ότι η συγκέντρωση πραγματοποιείται με μίσθωση ακι¬ 
νήτων από τη ΣΚΛΑΒΕΝΙΤΗΣ και όχι με πώλησή τους, 
δεδομένου ότι η δωδεκαετής διάρκεια της μίσθωσης, 
με δυνατότητα παράτασης για τέσσερα (4) επιπλέον 
έτη, αποτελεί, εν τοις πράγμασι, μόνιμη μεταβολή του 
ελέγχου, αφού δυνάμει αυτής, δίνεται για μεγάλο χρο¬ 
νικό διάστημα στη μισθώτρια η δυνατότητα να συντελεί 
εντός των ακινήτων την ίδια επιχειρηματική δραστηρι¬ 
ότητα με την προκάτοχο της, με τη δική της επωνυμία 
και τα δικά της διακριτικά γνωρίσματα και σήματα. 

Κατά δήλωση της γνωστοποιούσας, σύμφωνα με τα 
προεκτεθέντα, ο κύκλος εργασιών της εταιρίας ΣΚΛΑ- 
ΒΕΝΙΤΗΣ (συμπεριλαμβανομένου του κ.ε. του 2012 των 
καταστημάτων που αποκτήθηκαν εντός του 2013) και των 
εννέα καταστημάτων της εταιρίας ΕΧΤΒΑ για το οικονο¬ 
μικό έτος 2012, στην ελληνική αγορά, ο οποίος ταυτίζεται 
με αυτόν της παγκόσμιας, ανέρχεται στα ποσά των € 
[...] και € [...] αντίστοιχα και συνολικά στο ποσό των € [...]. 

Δεδομένου, συνεπώς, ότι ο κύκλος εργασιών των συμ- 
μετεχουσών επιχειρήσεων, υπολογιζόμενος σύμφωνα 
με τα οριζόμενα στο άρθρο 10 παρ. 2 του ν. 3959/2011, 
ξεπερνά τα κατώτατα όρια που σωρευτικά προβλέπο- 
νται στο άρθρο 6 παρ. 1 του ν. 3959/2011 (το έτος 2012 
ο κύκλος εργασιών των συμμετεχουσών στην υπό κρίση 
συγκέντρωση επιχειρήσεων, στην παγκόσμια αγορά, 
ξεπέρασε τα 150.000.000 ευρώ και ο κύκλος εργασι¬ 
ών δύο εξ αυτών 35 , στην ελληνική αγορά, ξεπέρασε τα 
15.000.000 ευρώ), πληρούνται τα ποσοτικά κριτήρια περί 
του κύκλου εργασιών των συμμετεχουσών επιχειρήσεων 
και η υπό κρίση συγκέντρωση υπόκειται υποχρεωτικά 
σε προηγούμενη γνωστοποίηση. 

Η γνωστοποιηθείσα πράξη συνιστά επομένως συγκέ¬ 
ντρωση επιχειρήσεων κατά τα οριζόμενα στο άρθρο 5 
παρ. 2β του ν. 3959/2011, όπως ισχύει, εμπίπτουσα στον 
προληπτικό έλεγχο του άρθρου 6 του ανωτέρω νόμου, 
καθόσον πληροί τα κριτήρια υπαγωγής της παραγρά¬ 
φου 1 αυτού. 

33 Βλ. Κωδικοποιημένη Ανακοίνωση της Επιτροπής για θέματα δι¬ 
καιοδοσίας, βάσει του κανονισμού (ΕΚ) αριθ. 139/2004 για τον έλεγχο 
των συγκεντρώσεων μεταξύ επιχειρήσεων, παρ. 36 επ. 

34 Άρθρο 10, παρ. 2 εδ. β' του ν. 3959/2011: «δύο ή περισσότερες 

πράξεις.οι οποίες πραγματοποιούνται σε χρονική περίοδο δύο (2) 

ετών μεταξύ των ίδιων προσώπων ή επιχειρήσεων, θεωρούνται ως 
μία μόνο συγκέντρωση, που πραγματοποιείται την ημερομηνία της 
τελευταίας πράξης» (καθώς και Κανονισμό 139/2004, άρθρο 5 παράγρα¬ 
φος 2 δεύτερο εδάφιο). Βλ. και Κωδικοποιημένη Ανακοίνωση της Ευρ. 
Επιτροπής για θέματα δικαιοδοσίας βάσει του κανονισμού (ΕΚ) αριθ. 
139/2004 για τον έλεγχο των συγκεντρώσεων μεταξύ επιχειρήσεων 
(2008/0 95/01), παρ. 50. 

35 Της εταιρίας ΣΚΛΑΒΕΝΙΤΗΣ και από κοινού των εννέα καταστη¬ 
μάτων της εταιρίας ΕΧΤΒΑ. 


Λαμβάνοντας υπόψη ότι η υπό κρίση γνωστοποίηση 
υποβλήθηκε από την υπόχρεη προς γνωστοποίηση εται¬ 
ρία (άρθρο 6 παρ. 3 στοιχ. β) αμέσως μετά τη σύναψη 
της επί της αρχής προφορικής συμφωνίας μεταξύ της 
ΣΚΛΑΒΕΝΙΤΗΣ και της ΕΧΤΒΑ, έπεται ότι είναι εμπρό¬ 
θεσμη, βάσει του άρθρου 6 παρ. 1 του Ν. 3959/2011, ενώ 
επιπλέον η συγκέντρωση δεν έχει πραγματοποιηθεί, 
εν αναμονή της έκδοσης απόφασης από την Επιτροπή 
Ανταγωνισμού, κατ’ άρθρο 9 παρ. 1 του Ν. 3959/2011. Πε¬ 
ραιτέρω, όπως προκύπτει από τα υποβληθέντα στοιχεία, 
προσκομίσθηκε κατ’ άρθρο 6 παρ. 6 του Ν. 3959/2011 το 
νόμιμο παράβολο και το φύλλο της εφημερίδας «ΗΜΕ¬ 
ΡΗΣΙΑ» της 22.10.2013, από το οποίο αποδεικνύεται ότι 
η γνωστοποιηθείσα συγκέντρωση δημοσιεύθηκε σε μια 
ημερήσια οικονομική εφημερίδα, πανελλαδικής κυκλο¬ 
φορίας, με έξοδα της υπόχρεης. Επίσης, το κείμενο της 
εν λόγω δημοσίευσης, αναρτήθηκε στις 25.10.2013 στο 
δικτυακό τόπο της Επιτροπής Ανταγωνισμού. 

Δ. ΣΧΕΤΙΚΕΣ ΚΑΙ ΕΠΗΡΕΑΖΟΜΕΝΕΣ ΑΓΟΡΕΣ 

Η σχετική αγορά προϊόντων περιλαμβάνει το σύνολο 
των προϊόντων ή/και υπηρεσιών που θεωρούνται από τον 
καταναλωτή εναλλάξιμα ή δυνάμενα να υποκατασταθούν 
μεταξύ τους, λόγω των χαρακτηριστικών τους, των τιμών 
τους και της χρήσης για την οποία προορίζονται. 

Η σχετική γεωγραφική αγορά περιλαμβάνει την πε¬ 
ριοχή στην οποία προσφέρουν ή ζητούν τα σχετικά 
προϊόντα ή παρέχουν τις σχετικές υπηρεσίες οι συμμε- 
τέχουσες επιχειρήσεις υπό επαρκώς ομοιογενείς συνθή¬ 
κες ανταγωνισμού και η οποία μπορεί να διακριθεί από 
άλλες γειτονικές γεωγραφικές περιοχές, ιδίως λόγω 
των αισθητά διαφορετικών συνθηκών ανταγωνισμού 
που επικρατούν σ’ αυτές. 

Ως «επηρεαζόμενη αγορά» νοείται: α) Κάθε σχετική 
αγορά στην οποία ασκούν επιχειρηματικές δραστηρι¬ 
ότητες δύο ή περισσότερες από τις συμμετέχουσες 
στη συγκέντρωση επιχειρήσεις, εφόσον εκτιμάται ότι 
η συγκέντρωση θα οδηγήσει σε συνολικό μερίδιο στην 
αγορά αυτή ύψους τουλάχιστον 15% (η περίπτωση αφο¬ 
ρά οριζόντιες σχέσεις), καθώς και β) κάθε σχετική αγο¬ 
ρά στην οποία ασκεί επιχειρηματικές δραστηριότητες 
οποιαδήποτε συμμετέχουσα επιχείρηση και βρίσκεται 
σε προηγούμενο ή επόμενο στάδιο της παραγωγικής ή 
εμπορικής διαδικασίας του προϊόντος σε σχέση με την 
αγορά στην οποία δραστηριοποιείται άλλη συμμετέ¬ 
χουσα επιχείρηση, και οποιοδήποτε από τα ατομικά ή 
συνδυασμένα μερίδια αγοράς των επιχειρήσεων αυτών, 
σε οποιοδήποτε στάδιο της παραγωγικής ή εμπορικής 
διαδικασίας, ανέρχεται σε 25% τουλάχιστον, ανεξάρτη¬ 
τα αν μεταξύ των μερών υφίσταται σχέση προμηθευτή/ 
πελάτη (η περίπτωση αφορά τις κάθετες σχέσεις) 36 . 

Δ.1. ΣΧΕΤΙΚΗ ΑΓΟΡΑ ΠΡΟΪΟΝΤΟΣ 

Οι εταιρίες ΣΚΛΑΒΕΝΙΤΗΣ και ΕΧΤΒΑ δραστηριοποι¬ 
ούνται στην αγορά λιανικής πώλησης ειδών σούπερ 
μάρκετ. Ως εκ τούτου, η γνωστοποιηθείσα πράξη οδηγεί 
σε οριζόντιες επικαλύψεις στην εν λόγω αγορά. 

Σύμφωνα με τη γνωστοποιούσα, «Σχετική αγορά είναι 
η αγορά του "Λιανεμπορίου τροφίμων και ειδών οικιακής 
χρήσης" μέσω σούπερ μάρκετ». 

36 Βλ. έντυπο γνωστοποίησης Ε.Α. (τμήμα 6) και έντυπο γνωστοποί¬ 
ησης Ε.Ε. σύμφωνα με τον Κανονισμό 139/2004 (1133 της 30.4.2004). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Σύμφωνα με προηγούμενες αποφάσεις της Ε.Α. 37 , η 
αγορά της λιανικής πώλησης ειδών σούπερ μάρκετ θα 
μπορούσε να διακριθεί περαιτέρω στις εξής κατηγορίες: 
α) στις αλυσίδες καταστημάτων (σούπερ μάρκετ και 
υπερμάρκετ) 38 , β) στα «εκπτωτικά καταστήματα» 39 (εοίΐ 
άίεοουηΐ εΙοΓθε απά ΙιαΓά άίεοουπί είοΓθδ) 40 και γ) στα 
παραδοσιακά παντοπωλεία 41 . 

Ο βαθμός υποκατάστασης των υπηρεσιών που πα¬ 
ρέχουν οι ανωτέρω κατηγορίες καταστημάτων δια¬ 
φοροποιείται κατά περίπτωση και εξαρτάται και από 
την περιοχή αναφοράς (αστικές, ημιαστικές, αγροτικές 
περιοχές). Εν προκειμένω ωστόσο, περαιτέρω εξέταση 
του βαθμού υποκατάστασης παρέλκει, καθόσον η γνω- 
στοποιηθείσα πράξη δεν εγείρει σημαντικά θέματα σε 
επίπεδο ανταγωνισμού υπό οιαδήποτε εκδοχή. 

Η Ευρωπαϊκή Επιτροπή (εφεξής Ε.Επ.) σε προηγούμε¬ 
νες αποφάσεις της 42 , διαιρεί τον κλάδο της λιανικής πώ¬ 
λησης τροφίμων από την άποψη των δυνητικών αποτε¬ 
λεσμάτων στον ανταγωνισμό σε δύο διακριτές αγορές: 
(α) τον κλάδο της διανομής, στον οποίο οι επιχειρήσεις 
λιανικής πώλησης τροφίμων ενεργούν ως προμηθευτές 
των τελικών καταναλωτών και (β) τον κλάδο του εφο¬ 
διασμού («αγορά ζήτησης»), στην οποία οι επιχειρήσεις 
λιανικής πώλησης τροφίμων ενεργούν ως αγοραστές 
έναντι των παραγωγών των προϊόντων που πωλούνται 
από τα καταστήματα του λιανικού εμπορίου τροφίμων. 
Στην υπό εξέταση συγκέντρωση, η εξέταση της τελευ¬ 
ταίας κατηγορίας από την άποψη των δυνητικών απο¬ 
τελεσμάτων στον ανταγωνισμό παρέλκει, καθώς, όπως 
θα αναφερθεί, η γνωστοποιηθείσα πράξη δεν εγείρει 
σημαντικά θέματα σε επίπεδο ανταγωνισμού. 

Λαμβάνοντας υπόψη τα παραπάνω κρίνεται ότι η προ¬ 
κειμένη υπόθεση αφορά στην προϊοντική αγορά λιανικής 
πώλησης ειδών σούπερ μάρκετ. 

Δ.2. ΣΧΕΤΙΚΗ ΓΕΩΓΡΑΦΙΚΗ ΑΓΟΡΑ 

Σύμφωνα με τα γνωστοποιηθέντα στοιχεία, η σχετική 
γεωγραφική αγορά εκτείνεται στην ευρύτερη περιφέ¬ 
ρεια Αττικής. 

37 Βλ. ενδεικτικά τις υπ’ αριθ. 572Λ/ΙΙ/2013, 552Λ/ΙΙ/2012, 544Λ/ΙΙ/2012, 
496Λ/1/2010, 381Λ//2008, 330Λ//2007, 204/111/2001,194/111/2001, 176/111/2001, 
106/1171999 απόφασης της Ε.Α. 

38 Τα κύρια χαρακτηριστικά των οποίων είναι ότι απευθύνονται στον 
τελικό καταναλωτή για μαζικές αγορές κυρίως τροφίμων, διαθέτουν με¬ 
γάλες επιφάνειες, οι πελάτες τους αυτοεξυπηρετούνται, ο εφοδιασμός 
τους γίνεται μέσω κεντρικών αποθηκών, διαθέτουν μεγάλη ποικιλία προ¬ 
ϊόντων (8.000-10.000 κωδικούς), καθώς και προϊόντα ιδιωτικής ετικέτας 
(ριϊνεΐβ ΙαόθΙ) και τέλος οι τιμές λιανικής πώλησης των προϊόντων είναι 
γενικά χαμηλές σε σχέση με τα παραδοσιακά παντοπωλεία. 

39 Σχετικά με το ζήτημα αν τα εκπτωτικά καταστήματα περιλαμ¬ 
βάνονται στην ίδια αγορά, αρχικά η Ε.Επ. στις υποθέσεις ΟΟΜΡ/Μ. 
1684-θ3ΓΓθίουΓ/ΡΓοπιοάβε και ΟΟΜΡ/Μ.1221-Ρθννθ/Μ6ίηΙ είχε αφήσει το 
θέμα ανοικτό. Ακολούθως, στις υποθέσεις ΟΟΜΡ/Μ.3905-Τθ3θθ/θ3ΓΓθίουΓ 
(παρ. 12), ΟΟΜΡ/Μ.4590-Ββννθ/θΘΐνίΐ3 (παρ. 13) και ΟΟΜΡ/Μ.6506 -Οπχιρβ 
Αυοη3π/Μ39γ3Γ ΗίρθΓΠΠ3Γΐ<Θί (παρ. 10) κατέληξε ότι τα σούπερ μάρκετ, οι 
υπεραγορές και τα καταστήματα άϊβοουηΐ αποτελούν άμεσους ανταγω¬ 
νιστές (και συγκεκριμένα αποτελούν τα «σύγχρονα κανάλια διανομής». 

40 Κύρια χαρακτηριστικά των εκπτωτικών καταστημάτων είναι οι 
ιδιαίτερα χαμηλές τιμές, η σχετικά μικρή ποικιλία προϊόντων (με έμφαση 
στα προϊόντα ιδιωτικής ετικέτας), το κατά κύριο λόγο μικρό μέσο εμ- 
βαδό ανά κατάστημα, το μεγάλο αριθμό και την αντίστοιχη διασπορά 
καταστημάτων, καθώς και τα χαμηλά λειτουργικά έξοδα. 

41 Τα παραδοσιακά παντοπωλεία παρέχουν μερικά σημαντικά πλεονε¬ 
κτήματα όπως προσωπική εξυπηρέτηση, ευκολία πρόσβασης εκτεταμένο 
ωράριο κ,λπ. και θα μπορούσαν να θεωρηθούν εν μέρα ανταγωνιστές 
των σούπερ μάρκετ στο βαθμό που αποτελούν για το μέσο καταναλωτή 
μία λογική εναλλακτική δυνατότητα για την κάλυψη των αναγκών του 
σε είδη διατροφής. 

42 Βλ. ενδεικτικά απόφαση Ε.Επ. ΟΟΜΡ/Μ.1221 - Ββννθ/ΜβίηΙ. 


Λαμβάνοντας υπόψη προηγούμενες αποφάσεις της 
Ε.Α. 43 , η σχετική γεωγραφική αγορά ορίζεται για την 
αγορά λιανικής πώλησης ειδών σούπερ μάρκετ ως εξής: 

α) Σε τοπικό επίπεδο, καταρχήν σε επίπεδο νομού, 
στον οποίο δραστηριοποιούνται οι συμμετέχουσες 
επιχειρήσεις, καθώς και οι όμοροι σε αυτόν νομοί, αν 
ληφθεί ως κριτήριο το αποτέλεσμα στον ανταγωνισμό 
για τον τελικό καταναλωτή 44 . 

β) Στο σύνολο της ελληνικής επικράτειας, αν ληφθεί 
ως κριτήριο το αποτέλεσμα στον ανταγωνισμό για τους 
προμηθευτές των αλυσίδων (βιομηχανίες, βιοτεχνίες, 
εισαγωγείς), καθόσον η ενίσχυση του δικτύου μιας 
αλυσίδας αυξάνει τον όγκο των αγορών που γίνονται 
συνολικά και κατά συνέπεια τη θέση της και τη διαπραγ¬ 
ματευτική της δύναμη, τη δυνατότητα επιβολής όρων 
και ενδεχομένως τη δημιουργία σχέσεων οικονομικής 
εξάρτησης των προμηθευτών της. 

Η Ευρωπαϊκή Επιτροπή (Ε.Επ.) σε προηγούμενες σχετι¬ 
κές αποφάσεις της 45 ασχολήθηκε με την οριοθέτηση της 
σχετικής γεωγραφικής αγοράς και διαπίστωσε ότι από 
την άποψη του καταναλωτή, οι γεωγραφικές αγορές 
που επηρεάζονται από μια συγκέντρωση στο λιανικό 
εμπόριο τροφίμων είναι οι τοπικές αγορές στις οποίες 
οι εταιρίες διατηρούν καταστήματα. Αυτές οι τοπικές 
αγορές μπορούν να οριστούν ως κύκλος με κέντρο το 
μεμονωμένο κατάστημα και με ακτίνα απόστασης πε¬ 
ρίπου είκοσι με τριάντα λεπτών με το αυτοκίνητο 46 . 

Στην υπό εξέταση υπόθεση, κατά τα ανωτέρω, ως 
σχετική γεωγραφική αγορά ορίζεται κατ’ αρχήν ο Νομός 
Αττικής, όπου δραστηριοποιούνται τα μέρη, και το σύ¬ 
νολο της ελληνικής επικράτειας, αναφορικά με την ισχύ 
της γνωστοποιούσας ΣΚΛΑΒΕΝΙΤΗΣ έναντι των κύριων 
ανταγωνιστών της και των προμηθευτών της. Το ζήτημα 
της περαιτέρω οριοθέτησης της γεωγραφικής αγοράς 
στην παρούσα υπόθεση, παρότι εξετάζεται (σε επίπεδο 
περιοχής και Τ.Κ.), μπορεί να παραμείνει ανοικτό, καθό¬ 
σον η γνωστοποιηθείσα πράξη δεν εγείρει σημαντικά 
θέματα από απόψεως ανταγωνισμού, όπως αναλύεται 
και κατωτέρω και δεδομένου ότι το αποτέλεσμα της 
παρούσας αξιολόγησης δεν θα διαφοροποιούνταν ως 
συνέπεια του εναλλακτικού ορισμού σε τοπικό επίπεδο. 

Ε. ΜΕΓΕΘΟΣ ΑΓΟΡΩΝ - ΜΕΡΙΔΙΑ ΑΓΟΡΑΣ 

Στην αγορά της λιανικής πώλησης ειδών σούπερ μάρ¬ 
κετ δραστηριοποιείται πλήθος αλυσίδων και μεμονωμέ- 

43 Βλ. ενδεικτικά τις υπ’ αριθ. 544Λ/ΙΙ/2012 και 496Λ/Ι/2010 αποφάσεις 
της Ε.Α. 

44 Πρβλ. και νομολογία Ε.Επ. Η Ε.Επ. σε προηγούμενες σχετι¬ 
κές αποφάσεις της (βλ. ενδεικτικά αποφάσεις ύν/Μ.1085 ΡΓοηποάΘ3/ 
ΟβΗου, ΟΟΜΡ/Μ. 1221 Ββννβ/ΜθίηΙ, ΟΟΜΡ/Μ. 1684 03ΓΓβίουΓ/ΡΓοπιοάβ3, 
ΟΟΜΡ/Μ.3905 Τθεοο/ΟβιτθίουΓ) αναφορικά με την οριοθέτηση της σχε¬ 
τικής γεωγραφικής αγοράς διαπίστωσε ότι από την άποψη του κατανα¬ 
λωτή, οι γεωγραφικές αγορές που επηρεάζονται από μια συγκέντρωση 
στο λιανικό εμπόριο τροφίμων είναι οι τοπικές αγορές στις οποίες οι 
εταιρίες διατηρούν καταστήματα. 

45 Βλ. ενδεικτικά αποφάσεις της Ε.Επ. ΐν/Μ.1 085 ΡΓοπιοάθβ/ 
ΟβΜθυ, ΟΟΜΡ/Μ.1221 Ρθννβ/ΜβίηΙ, ΟΟΜΡ/Μ. 1684 θ3ΓΓθίουΓ/ΡΓθπιοάΘ3, 
ΟΟΜΡ/Μ.3905 Τβ3οσ/θ3ΓΓθίουΓ. Ένα χρονικό διάστημα από 10 έως 30 
λεπτά μπορεί να θεωρηθεί εύλογο για το μέγιστο χρόνο οδήγησης 
που είναι διατεθειμένος να διανύσει ο καταναλωτής για να φθάσει 
στο σούπερ μάρκετ. 

46 Βλ. σχετικά ενδεικτικά υποθέσεις ΐν7Μ.1085-ΡΐΌΐϊΐοάΘ3/θ3ΐΙβ3υ παρ.. 
14, ΟΟΜΡ/Μ.1221-Ηθννθ/ΜθίηΙ παρ. 18 0ΟΜΡ/Μ.1684-03πθίουΓ/ΡΓθΐποάθ3 
παρ. 24, ΟΟΜΡ/Μ.4590 -ΒΕΧΛ/Ε / ΟΕΕ Ϊ/ΠΑ παρ. 16 (στην εν λόγω υπόθεση 
απουσία άλλων στατιστικών στοιχείων, λήφθηκε υπόψη ως τοπική αγορά 
το επίπεδο του ΕοοβΙ Αάπιϊηί3ΐΓ3ΐϊνβ υπίί3 1, το οποίο αντιστοιχεί σε 77 
τοπικές αγορές 100.000-200.000 κατοίκων περίπου) και ΟΟΜΡ/Μ.6506 
-Οιουρσ Αυοόβπ / ΜβςγβΓ ΗίρβΓπιαΓΚβί (παρ. 13-15). 

νων σούπερ μάρκετ. Με βάση τα οικονομικά στοιχεία 47 που προσκόμισε η γνωστοποιούσα, το συνολικό μέγεθος 
σε αξία της αγοράς λιανικής πώλησης ειδών σούπερ μάρκετ στην ελληνική επικράτεια κατά την πενταετία 2008 
- 2012, εκτιμάται σε 11.290 εκ. ευρώ, 11.493 εκ. ευρώ, 11.403 εκ. ευρώ, 11.815 εκ. ευρώ και 10.846 εκ. ευρώ αντίστοιχα. 

Για τον κατ’ εκτίμηση υπολογισμό του μεριδίου αγοράς των εταιριών ΣΚΛΑΒΕΝΙΤΗΣ και ΕΧΤΒΑ στην αγορά 
της λιανικής πώλησης ειδών σούπερ μάρκετ στο Ν. Αττικής, η γνωστοποιούσα εταιρία έλαβε υπόψη το συνολικό 
κύκλο εργασιών των σούπερ μάρκετ στην ελληνική επικράτεια 48 και το ποσοστό του Α.Ε.Π. στο Ν. Αττικής επί 
του (πανελλαδικού) Α.Ε.Π. 49 Από το συνδυασμό των εν λόγω στοιχείων υπολογίστηκε κατ’ εκτίμηση ο κύκλος 
εργασιών των σούπερ μάρκετ στο Ν. Αττικής και στη συνέχεια τα κατ’ εκτίμηση μερίδια αγοράς των εταιριών 
ΣΚΛΑΒΕΝΙΤΗΣ και ΕΧΤΒΑ καθώς και των εννέα υπό μεταβίβαση καταστημάτων: 


Πίνακας 4: 

Μερίδια Αγοράς Ν. Αττικής, 2008-2012 


Έτος 

Πανελλαδικός 
κύκλος 
εργασιών σ/μ 

% Α.Ε.Π. 

Ν. Αττικής 

Εκτιμώμενος 
κύκλος 
εργασιών σ/μ 

Ν. Αττικής 

Μερίδιο αγοράς 
ΣΚΛΑΒΕΝΙΤΗ 

Μερίδιο 

αγοράς 

ΕΧΤΒΑ 

Μερίδιο αγοράς 
μεταβιβαζόμενων 
ΕΧΤΒΑ 

2008 

11.289.645.500 

49,70% 

5.610.953.813 

[...] 

[...] 

[...] 

2009 

11.493.196.374 

49,30% 

5.666.145.812 

[...] 

[...] 

[...] 

2010 

11.402.567.394 

48,50% 

5.530.245.186 

[...] 

[~] 50 

[...] 

2011 

11.348.137.270 

47,70% 

5.413.061.478 

[...] 

[~Ρ 

[...] 

2012 

10.845.460.583 

48,00% 

5.205.821.080 

[...] 

[...] 

[...] 


Πηγή: Ετήσιες κλαδικές μελέτες ΙΟΑΡ - Πανόραμα των Ελληνικών Σούπερ Μάρκετ για τα έτη 2009 έως 2013 
(χρήσεις 2008 έως 2012). Εκτιμήσεις της ΣΚΛΑΒΕΝΙΤΗΣ και της Γ.Δ.Α. (τελευταία στήλη). 


Η γνωστοποιούσα υπολογίζει ότι, σύμφωνα με τα στοιχεία της πανελλαδικής αγοράς, ο Δείκτης ΗΗΙ είναι στις 
1.604 μονάδες και μετά τη μίσθωση των εννέα νέων καταστημάτων θα διαμορφωθεί στις 1.611 μονάδες. 

Η γνωστοποιούσα ανέφερε ότι δεν διαθέτει τα μερίδια αγοράς των εταιριών ΣΚΛΑΒΕΝΙΤΗΣ και ΕΧΤΒΑ στην 
αγορά της λιανικής πώλησης ειδών σούπερ μάρκετ στις τοπικές αγορές των Δήμων στους οποίους η εταιρία 
ΣΚΛΑΒΕΝΙΤΗΣ πρόκειται να μισθώσει τα εννέα ακίνητα. 

Σύμφωνα δε με τα στοιχεία που προσκόμισε η γνωστοποιούσα ο ανταγωνισμός στις περιοχές 52 που βρίσκονται 
τα εν λόγω εννέα καταστήματα διαμορφώνεται ως εξής 53 : 

Στην Ελευσίνα δεν δραστηριοποιείτο έως και σήμερα η εταιρία ΣΚΛΑΒΕΝΙΤΗΣ, ενώ η εταιρία ΕΧΤΒΑ διαθέτει 
άλλα τέσσερα καταστήματα στην ευρύτερη περιοχή 54 . Η μεταβίβαση του καταστήματος από την εταιρία ΕΧΤΒΑ 
στη γνωστοποιούσα αυξάνει τον αριθμό των ανταγωνιστών στην περιοχή, γεγονός που πιθανώς να επιφέρει 
θετικά αποτελέσματα στον τοπικό ανταγωνισμό. Εκτός των μερών στην περιοχή δραστηριοποιούνται οι αλυσίδες 
ΚΑΡΦΟΥΡ (με 3 καταστήματα) ΛΙΝΤΛ και ΑΒ-ΒΑΣΙΛΟΠΟΥΛΟΣ (από ένα κατάστημα). 

Στην περιοχή του Παγκρατίου 55 και στην περιοχή του Γαλατσίου 56 η γνωστοποιούσα διαθέτει ήδη δύο καταστή¬ 
ματα, ενώ η εταιρία ΕΧΤΒΑ διαθέτει και άλλο κατάστημα πέραν του μεταβιβαζόμενου. Παρομοίως, στο Ν. Κόσμο 
η γνωστοποιούσα διαθέτει ήδη ένα κατάστημα 57 , ενώ η εταιρία ΕΧΤΒΑ διαθέτει και άλλο κατάστημα εκτός του 
μεταβιβαζόμενου. Αν και η ΣΚΛΑΒΕΝΙΤΗΣ θα αυξήσει τα σημεία πώλησης στις εν λόγω περιοχές, ο αριθμός των 
ανταγωνιστών δεν θα μεταβληθεί μια και η ΕΧΤΒΑ θα συνεχίσει να έχει παρουσία στην περιοχή. 

Επιπλέον, και στις τρεις περιοχές λειτουργεί πλήθος ανταγωνιστικών αλυσίδων. Πιο συγκεκριμένα: 

Στο Γαλάτσι 58 δραστηριοποιούνται επίσης οι εταιρίες ΚΑΡΦΟΥΡ (με 2 καταστήματα), ΑΒ-ΒΑΣΙΛΟΠΟΥΛΟΣ (με 2 
καταστήματα), ΜΑΒΚΕΤ ΙΝ (με 2 καταστήματα), ΠΡΟΜΗΘΕΥΤΙΚΗ ΤΡΟΦΙΜΩΝ ΑΕ (με 6 καταστήματα), ΒΕΡΟΠΟΥΛΟΙ 
(με 2 καταστήματα), ΜΥ ΜΑΒΚΕΤ, ΠΕΝΤΕ, ΒΑΖΑΑΒ ΑΕ και ΖΩΤΟΣ Χ.-ΚΑΠΕΤΑΝΙΟΣ Α. (με 1 κατάστημα η καθεμία). 


47 Σύμφωνα με τη γνωστοποιούσα, τα εν λόγω στοιχεία έχουν ληφθεί από την Κλαδική Μελέτη της ΙΟΑΡ για τα Σούπερ Μάρκετ (Αύγουστος 
2013) και αφορούν σε εταιρίες που έχουν δημοσιεύσει ισολογισμούς. Δεν περιλαμβάνονται στοιχεία προσωπικών εταιριών ή ατομικών επιχειρή¬ 
σεων και γι’ αυτό η γνωστοποιούσα εκτιμά ότι η εν λόγω αγορά είναι μεγαλύτερη. 

48 Σύμφωνα με την Κλαδική Μελέτη της ΙΟΑΡ για τα σούπερ μάρκετ (Αύγουστος 2013). 

49 Σύμφωνα με τα δημοσιευμένα στοιχεία στο Πανόραμα των Ελληνικών Σούπερ Μάρκετ για τα έτη 2009 έως 2013 (χρήσεις 2008 έως 2012). 

50 Κατά την επιβεβαίωση των στοιχείων από τη Γ.Δ.Α. το εν λόγω ποσοστό υπολογίστηκε σε [... ]%. 

51 Κατά την επιβεβαίωση των στοιχείων από τη Γ.Δ.Α. το εν λόγω ποσοστό υπολογίστηκε σε [... ]%. 

52 Οι περιοχές που εξετάζονται συμπίπτουν κατά βάσιν με τους ομώνυμους δήμους με την εξαίρεση του Παγκρατίου και του Ν. Κόσμου που 
συνιστούν τοπικές αγορές εντός του Δήμου Αθηναίων. Επίσης, όπου δει, λαμβάνονται υπόψη ορισμένα γειτνιάζοντα καταστήματα από όμορους 
δήμους. 

53 Ο ανταγωνισμός σε κάποιες από τις ορισθείσες τοπικές αγορές (βάσει Τ.Κ.) ενδέχεται να επηρεάζεται και από άλλες όμορες περιοχές. 

54 Ευρύτερη περιοχή Ελευσίνας, Μεγάρων και Μάνδρας. 

55 Και στη γειτονική περιοχή της Καισαριανής. 

56 Και στη γειτονική περιοχή των Πατησίων. 

57 Όπως επίσης και ένα ακόμα στην όμορη περιοχή του Κουκακίου (με Τ.Κ. που συναντάται και στο Ν. Κόσμο). 

58 Και στις γειτονικές περιοχές των Πατησίων και της Ριζούπολης. 

Στο Παγκράτι δραστηριοποιούνται επίσης οι εταιρίες ΚΑΡΦΟΥΡ (με 4 καταστήματα), ΑΒ-ΒΑΣΙΛΟΠΟΥΛΟΣ (με 
3 καταστήματα), ΜΑΒΚΕΤ ΙΝ (με 2 καταστήματα), ΛΙΝΤΛ, ΒΕΡΟΠΟΥΛΟΙ και ΒΑΖΑΑΒ (με 1 κατάστημα η καθεμία). 

Στο Ν. Κόσμο δραστηριοποιούνται επίσης οι εταιρίες ΚΑΡΦΟΥΡ (με 3 καταστήματα), ΜΑΒΚΕΤ ΙΝ (με 2 κατα¬ 
στήματα), ΠΕΝΤΕ (με 4 καταστήματα) ΛΙΝΤΛ και ΒΑΖΑΑΒ (με 1 κατάστημα η καθεμία). 

Στις περιοχές του Καπανδριτιου και του Ασπρόπυργου δεν λειτουργεί επί του παρόντος κατάστημα ΣΚΛΑ- 
ΒΕΝΙΤΗΣ, ενώ η εταιρία ΕΧΤΒΑ δεν διαθέτει άλλο κατάστημα πέραν του εξαγοραζόμενου άρα ο αριθμός των 
ανταγωνιστών στις εν λόγω περιοχές θα παραμείνει αμετάβλητος. Η σχεδιαζόμενη μεταβίβαση των καταστημάτων 
δεν δημιουργεί ανησυχίες για τον ανταγωνισμό στις συγκεκριμένες περιοχές 59 . 

Στις περιοχές Ζωγράφου και Νίκαιας η ΣΚΛΑΒΕΝΙΤΗΣ λειτουργεί ήδη ένα κατάστημα ενώ η ΕΧΤΒΑ δεν διαθέτει 
άλλο κατάστημα πέραν του μεταβιβαζόμενου. Αν και στις εν λόγω περιοχές η γνωστοποιούσα θα επεκτείνει το 
δίκτυο πωλήσεων της, λόγω της ισχυρής παρουσίας μεγάλων αλυσίδων σούπερ μάρκετ δεν πιθανολογούνται 
αρνητικές επιπτώσεις στον τοπικό ανταγωνισμό. Ειδικότερα, στη Νίκαια λειτουργούν οι αλυσίδες ΠΕΝΤΕ (με 
5 καταστήματα), ΒΕΡΟΠΟΥΛΟΙ (με 4 καταστήματα), ΚΑΡΦΟΥΡ (με 3 καταστήματα), ενώ από ένα κατάστημα 
επίσης διαθέτουν και οι ΛΙΝΤΛ, ΜΑΒΚΕΤ ΙΝ, ΜΥ ΜΑΒΚΕΤ και ΑΒ ΒΑΣΙΛΟΠΟΥΛΟΣ. Στου Ζωγράφου λειτουργούν 
οι αλυσίδες ΜΑΒΚΕΤ ΙΝ (με 6 καταστήματα), ΒΕΡΟΠΟΥΛΟΙ (με 3 καταστήματα), ΑΒ - ΒΑΣΙΛΟΠΟΥΛΟΣ (με 3 κα¬ 
ταστήματα), ΚΑΡΦΟΥΡ (με 2 καταστήματα). Κατάστημα επίσης διαθέτουν οι ΛΙΝΤΛ, ΜΥ ΜΑΒΚΕΤ, ΒΑΖΑΑΒ και 
ΖΩΤΟΣ Χ.-ΚΑΠΕΤΑΝΙΟΣ. 

Τέλος, στο Περιστέρι η γνωστοποιούσα λειτουργεί ήδη τρία καταστήματα 60 ενώ η ΕΧΤΒΑ δεν διαθέτει άλλο 
κατάστημα πέραν του μεταβιβαζόμενου. Αν και η θέση της ΣΚΛΑΒΕΝΙΤΗΣ ισχυροποιείται στην περιοχή, δεν ανα¬ 
μένεται αυτό να επιφέρει αποτέλεσμα στον ανταγωνισμό λόγω της δραστηριοποίησης στην περιοχή μεγάλου 
αριθμού ανταγωνιστών με πληθώρα καταστημάτων. Ενδεικτικά η ΚΑΡΦΟΥΡ λειτουργεί οκτώ καταστήματα στην 
περιοχή, οι ΑΒ - ΒΑΣΙΛΟΠΟΥΛΟΣ, ΜΑΒΚΕΤ ΙΝ και ΠΕΝΤΕ από τέσσερα καταστήματα, και η ΒΕΡΟΠΟΥΛΟΙ τρία 
καταστήματα 61 . 

Τα μερίδια αγοράς των παραπάνω ανταγωνιστριών εταιριών για την πενταετία 2008 - 2012, συμπεριλαμβανο¬ 
μένων των εταιριών ΣΚΛΑΒΕΝΙΤΗΣ και ΕΧΤΒΑ, στην ελληνική επικράτεια, έχουν ως εξής: 


Πίνακας 5: 

Μερίδια αγοράς ανταγωνιστών στην ελληνική επικράτεια σε αξία, 2008-2012 


Επωνυμία 

2008 

2009 

2010 

2011 

2012 

ΣΚΛΑΒΕΝΙΤΗΣ 1. & Σ. Α.Ε.Ε. 


[...] 


[...] 

[...] 

ΕΧΤΒΑ ΠΡΩΤΑ & ΦΘΗΝΑ Α.Ε. 


[...] 


[...] 

[...] 

ΕΧΤΒΑ ΠΡΩΤΑ & ΦΘΗΝΑ Α.Ε. (9 καταστήματα)** 


[...] 


[...] 

[...] 

ΜΑΡΙΝΟΠΟΥΛΟΣ Α.Ε. 


[...] 


[...] 

[...] 

ΑΛΦΑ - ΒΗΤΑ ΒΑΣΙΛΟΠΟΥΛΟΣ Α.Ε. 


[...] 


[...] 

[...] 

ΒΕΡΟΠΟΥΛΟΙ ΑΦΟΙ Α.Ε.Β.Ε. 


[...] 


[...] 

[...] 

ΒΑΖΑΑΒ Α.Ε. 


[...] 


[...] 

[...] 

ΠΡΟΜΗΘΕΥΤΙΚΗ ΤΡΟΦΙΜΩΝ Α.Ε. 


[...] 


[...] 

[...] 

ΜΑΒΚΕΤ ΙΝ Α.Ε.Β.Ε. 


[...] 


[...] 

[...] 

ΠΕΝΤΕ Α.Ε. 


[...] 


[...] 

[...] 

ΖΩΤΟΣ Χ.-ΚΑΠΕΤΑΝΙΟΣ Α. 


[...] 


[...] 

[...] 

ΑΡΓΩ ΜΑΡΚΕΤ Α.Ε.Ε. 


[...] 


[...] 

[...] 

ΜΕΡΙΜΝΑ Α.Ε.Ε. 


[...] 


[...] 

[...] 

ΕΟΕ (εκτίμηση) 


[...] 


[...] 

[...] 


Πηγή: Κλαδική Μελέτη για τα Σούπερ Μάρκετ, ΙΟΑΡ, Αύγουστος 2013 
*Μη διαθέσιμα στοιχειά 

** Επεξεργασία βάσει στοιχείων προσκομισθέντων από γνωστοποιούσα 
Ε.2. Αξιολόγηση της υπό κρίση πράξης στις επηρεαζόμενες αγορές 

Από τα προσκομισθέντα στοιχεία προκύπτει ότι στην αγορά λιανικής πώλησης ειδών σούπερ μάρκετ στο 
Ν. Αττικής η ΣΚΛΑΒΕΝΙΤΗΣ είχε μερίδιο [...]% το έτος 2012, το οποίο ξεπερνούσε το 15% (όριο για το χαρακτη¬ 
ρισμό μιας αγοράς ως επηρεαζόμενης σε επίπεδο οριζόντιων σχέσεων - Πίνακας 4). Στο σύνολο της ελληνικής 
επικράτειας το μερίδιο αγοράς της ΣΚΛΑΒΕΝΙΤΗΣ ύψους [...]% για το έτος 2012 ήταν μικρότερο του 15%. Το μερίδιο 


59 Σημειώνεται ότι στους Αγ. Αποστόλους και στις Αφίδνες, που έχουν τον ίδιο Τ.Κ. με το Καπανδρίτι, λειτουργούν κατάστημα η ΜΑΒΚΕΤ ΙΝ 
και η ΖΩΤΟΣ Χ.-ΚΑΠΕΤΑΝΙΟΣ Α. αντίστοιχα, ενώ στον Ασπρόπυργο, εκτός των μερών δραστηριοποιούνται επίσης οι αλυσίδες ΚΑΡΦΟΥΡ και 
ΑΒ-ΒΑΣΙΛΟΠΟΥΛΟΣ (με 2 καταστήματα) και η ΛΙΝΤΑ (με 1 κατάστημα). 

60 Όπως επίσης και ένα ακόμα στην όμορη περιοχή της Ανθούπολης (με Τ.Κ. που εκτείνεται και στο Περιστέρι). 

61 Επίσης λειτουργούν δύο καταστήματα ΛΙΝΤΛ, δύο ΑΡΓΩ ΜΑΡΚΕΤ, και καταστήματα ΜΥ ΜΑΒΚΕΤ και ΜΕΡΙΜΝΑ. 

αγοράς των εννέα καταστημάτων της ΕΧΤΒΑ στην εν 
λόγω αγορά στο Ν. Αττικής, όπου δραστηριοποιείται, 
ανήλθε το 2012 σε [...]% και στο σύνολο της ελληνικής 
επικράτειας σε [...]%. 

Από τα παραπάνω προκύπτει ότι η σχετική αγορά 
λιανικής πώλησης ειδών σούπερ μάρκετ στο Ν. Αττικής 
αποτελεί μεν επηρεαζόμενη αγορά, καθόσον το μερίδιο 
αγοράς της ΣΚΛΑΒΕΝΙΤΗΣ μετά την πραγματοποίηση 
και της υπό κρίση συγκέντρωσης θα ανέλθει σε ποσο¬ 
στό [...]% ([...]% από κύκλο εργασιών 2012, [...]% από κύκλο 
εργασιών των αποκτηθέντων εντός του 2013 καταστη¬ 
μάτων και [...]% από την απόκτηση των εννέα καταστη¬ 
μάτων της ΕΧΤΒΑ) αλλά η μεταβολή του από την υπό 
κρίση συγκέντρωση είναι οριακή, ήτοι θα αυξηθεί κατά 
[...] ποσοστιαίες μονάδες. Ως εκ τούτου, η υπό κρίση 
συγκέντρωση δεν μεταβάλλει ουσιωδώς το μερίδιο στην 
αγορά όπου δραστηριοποιούνται τα συμμετέχοντα μέρη 
και δεν δημιουργεί ή ενισχύει δεσπόζουσα θέση. 

Επομένως, η υπό εξέταση συγκέντρωση δεν αναμένε¬ 
ται να δημιουργήσει σημαντικά εμπόδια ούτε να περιο¬ 
ρίσει σημαντικά τον ανταγωνισμό στην ανωτέρω αγορά 
και ως εκ τούτου δεν συνιστά απειλή για την εύρυθμη 
λειτουργία του, καθώς δεν αλλοιώνει ουσιαστικά τη 
θέση των ανταγωνιστικών επιχειρήσεων στην αγορά. 

Οριοθετώντας περαιτέρω τη γεωγραφική αγορά σε 
τοπικές αγορές, δηλ. στις τοπικές αγορές των Δήμων, 
ή/και συγκεκριμένων περιοχών εντός αυτών, όπου βρί¬ 
σκονται τα εννέα καταστήματα, αλλά και βάσει του Τ.Κ. 
κάθε μεμονωμένου καταστήματος, διαπιστώνεται ότι 
λειτουργούν πληθώρα σούπερ μάρκετ που ανήκουν σε 
ανταγωνίστριες επιχειρήσεις, τόσο σε τοπικές όσο και 
σε μεγάλες αλυσίδες πανελλαδικής εμβέλειας. 

Η δε εξέταση του κλάδου εφοδιασμού παρέλκει στην 
υπό κρίση υπόθεση, δεδομένου ότι λόγω του μικρού με¬ 
γέθους των εννέα καταστημάτων - στόχου οι συνθήκες 
ανταγωνισμού στον εν λόγω κλάδο δεν πρόκειται να 
μεταβληθούν ως αποτέλεσμα της συναλλαγής και ως 
εκ τούτου δεν αναμένεται να ενισχυθεί η θέση ή/και η 
διαπραγματευτική ισχύς της ΣΚΛΑΒΕΝΙΤΗΣ έναντι των 
προμηθευτών της. 

Συμπερασματικά, παρότι η γνωστοποιούμενη συναλ¬ 
λαγή αφενός συγκεντρώνει τα χαρακτηριστικά της 
συγκέντρωσης κατ’ άρθρο 5 του ν. 3959/2011 και αφε¬ 
τέρου εμπίπτει στο πεδίο εφαρμογής του άρθρου 6 
παρ. 1 του ν. 3959/2011, διότι οι κύκλοι εργασιών των 
συμμετεχουσών επιχειρήσεων υπερβαίνουν τα οριζόμε¬ 
να κατώφλια τόσο σε παγκόσμιο επίπεδο, όσο και σε 


εθνικό επίπεδο (τα οποία εν προκειμένω ταυτίζονται), 
ωστόσο, η προτεινόμενη συναλλαγή, δεν θα επιφέρει 
αλλαγές στη δομή της αγοράς και κατά συνέπεια δεν 
θα επηρεάσει το επίπεδο ανταγωνισμού, δεδομένου 
ότι τα εννέα καταστήματα της ΕΧΤΒΑ κατέχουν ένα 
πολύ μικρό μερίδιο στη σχετική αγορά, το οποίο προ¬ 
στιθέμενο στο μερίδιο της ΣΚΛΑΒΕΝΙΤΗΣ, δεν δύναται 
να οδηγήσει σε παρακώλυση του αποτελεσματικού 
ανταγωνισμού. Περαιτέρω, ο πραγματικός και δυνητι¬ 
κός ανταγωνισμός, όπως προαναφέρθηκε, τόσο από 
τοπικές επιχειρήσεις όσο και από μεγάλες αλυσίδες 
είναι υπαρκτός και μάλιστα σημαντικός, καθώς ασκού¬ 
νται ανταγωνιστικές πιέσεις από τη δραστηριοποίηση 
των λοιπών ανταγωνιστών στις επιμέρους αγορές και οι 
προμηθευτές και οι καταναλωτές προκύπτει ότι έχουν 
εναλλακτικές δυνατότητες επιλογής. 

Κατά συνέπεια, με συνεκτίμηση όλων όσων ανωτέρω 
εξετέθησαν η γνωστοποιηθείσα συγκέντρωση δεν ανα¬ 
μένεται να επηρεάσει αισθητά τον ανταγωνισμό ή να 
δημιουργήσει σημαντικό περιορισμό του. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Το Τμήμα της Επιτροπής Ανταγωνισμού, το οποίο 
συγκροτήθηκε με την από 11.11.2013 κλήρωση, ομόφωνα 
εγκρίνει την από 18.10.2013 (υπ’ αριθ. 8159) γνωστοποιη¬ 
θείσα συγκέντρωση που προκύπτει από τη σύναψη από 
την εταιρία I. & Σ. ΣΚΛΑΒΕΝΙΤΗΣ ΑΝΩΝΥΜΗ ΕΜΠΟΡΙΚΗ 
ΕΤΑΙΡΙΑ, υπό την ιδιότητα της μισθώτριας, εννέα συμ¬ 
βάσεων μίσθωσης επί ακινήτων στα οποία λειτουργεί 
καταστήματα η εταιρία ΕΧΤΒΑ - ΠΡΩΤΑ ΚΑΙ ΦΘΗΝΑ 
ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ ΤΡΟΦΙΜΩΝ, από την 
απόκτηση από την πρώτη στοιχείων του ενεργητικού 
της δεύτερης και από την καταβολή από την πρώτη 
αποζημίωσης για τη δημιουργηθείσα από τη δεύτερη 
άυλη εμπορική αξία, σύμφωνα με τα προβλεπόμενα στο 
άρθρο 8 παρ. 3 του ίδιου νόμου, δεδομένου ότι η εν 
λόγω συγκέντρωση, παρότι εμπίπτει στο πεδίο εφαρ¬ 
μογής της παραγράφου 1 του άρθρου 6 ν. 3959/2011, 
δεν προκαλεί σοβαρές αμφιβολίες ως προς το συμβατό 
αυτής με τις απαιτήσεις λειτουργίας του ανταγωνισμού 
στις επιμέρους αγορές στις οποίες αφορά. 

Η απόφαση εκδόθηκε την 27η Νοεμβρίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Προεδρεύων 
ΔΗΜΗΤΡΙΟΣ ΛΟΥΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ,Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: ήίίρ://νννννν.β1.9τ - β-πταϊΙ: ννοόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02023720409140012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































